title: Ankkapurha

text: 1800-luvun alkupuolella Ankkapurha oli tunnettu kalaisana lohikoskena, jonne lohi nousi merestä kutemaan. Sittemmin lohi katosi Kymijoesta alajuoksun patojen takia, mutta siirtoistutusten avulla lohi palautettiin Kymijokeen. Nykyään vaelluskalat pääsevät taas nousemaan aina Ankkapurhan padolle asti Koivukosken ja Korkeakosken (2016) kalateitä pitkin. Ankkapurhan alapuolinen alue kuuluu Keski-Kymen erityiskalastuslupa-alueeseen. Taidemaalari Ferdinand von Wright on ikuistanut Ankkapurhan maiseman Anjalankoski-öljyvärimaalaukseensa vuonna 1867. Ankkapurhan länsirannalla on Anjalan kartano, joka toimi museona vuoteen 2012 asti. Aikaisemmin kartano oli Wreden suvun hallinnassa.


title: Dassault Mirage III

text: Dassault Mirage III on ranskalaisen "Société des Avions Marcel Dassault"-yhtiön suunnittelema pyrstötön, deltasiipinen yliääni-hävittäjälentokone, joka teki ensilentonsa 17. marraskuuta 1956. Kone oli yksi menestyneimmistä kylmän sodan aikaisista hävittäjämalleista, niitä valmistettiin yli 1400 ja kone palveli parinkymmenen maan ilmavoimissa.


title: Dassault Mirage III

text: Mirage III syntyi tavoitteesta suunnitella kevyt jokasäänhävittäjä, joka pystyisi nousemaan 18 km kuudessa minuutissa ja saavuttaisi 1,3 machin nopeuden vaakalennossa.


title: Dassault Mirage III

text: Dassaultin suunnitelma oli deltasiipinen Mystère-Delta 550, joka oli varustettu kahdella Armstrong Siddeley MD30R Viper -suihkumoottorilla ja lisäksi nestemäistä polttoainetta käyttävällä rakettimoottorilla. Mystère-Delta lensi ilman rakettimoottoria kesäkuussa 1955 ja saavutti 1,3 mach ilman rakettia ja 1,6 mach sen kanssa. Kone sai kehitystyön myötä nimen "Mirage I". Kone oli kuitenkin liian pieni kantamaan muuta kuin yhden ilmasta-ilmaan ohjuksen, ja koelentojen päätyttyä prototyyppi romutettiin. Dassaultin seuraavaa suunnitelmaa, Mirage II:ta, joka olisi varustettu kahdella Turbomeca Gabizo -moottorilla ei ikinä rakennettu.


title: Dassault Mirage III

text: Mirage III sovelsi yhdysvaltalaisen NACA:n tutkijan Richard T. Whitcombin vuonna 1952 keksimää "area rulea", joka vähensi vastusta transsoonisilla ja yliääninopeuksilla. Kone oli kolmanneksen suurempi kuin Mirage I ja käytti yhtä jälkipolttavaa SNECMA Atar -suihkumoottoria. Atar oli lähtöisin toisen maailmansodan aikaisista saksalaisen BMW:n suunnitelmista. Mirage III oli myös varustettu rakettimoottorilla. Prototyyppi lensi 17. marraskuuta 1956 ja saavutti 1,52 machin nopeuden. Se varustettiin käsin säädettävillä moottorin ilmanotoilla, jolloin se saavutti 1,8 mach syyskuussa 1957.


title: Dassault Mirage III

text: Prototyypin menestyksen myötä tilattiin 10 Mirage IIIA:ta. Kone oli lähes kaksi metriä pidempi kuin prototyyppi ja siipiala oli 17,3 % suurempi. Ensimmäinen uusi kone lensi toukokuussa 1958 ja saavutti viimein 2,2 mach ja siten ensimmäisenä eurooppalaiskoneena yli 2 mach. Kone varustettiin Atar 09B -moottorilla ja Thomson-CSF Cyrano Ibis -tutkalla ja jarruvarjolla. Yksi koneista varustettiin Rolls-Royce Avon 67 -moottorilla Australian ilmavoimien RAAF:n valintakokeita varten ja se sai mallinimen Mirage IIIO. Tämä moottoriratkaisu ei kuitenkaan päässyt sarjavalmistukseen.


title: Dassault Mirage III

text: Ensimmäinen varsinaiseen sarjatuotantoon päässyt malli, IIIC, lensi ensilentonsa lokakuussa 1960. IIIC oli samankaltainen kuin IIIA, mutta lähes puoli metriä pidempi ja täysin varusteltu. Aseistuksena oli 2×30 mm DEFA 552 -revolveritykit rungon alapuolella, joiden putket olivat ilmaottojen alla. Ensimmäisissä malleissa oli ripustimet siipien ja rungon alla, mutta siipiin lisättiin pian toiset, joka nosti aselastin viiteen ohjukseen. Ohjuksena oli aluksi AIM-9 Sidewinder, joka pian korvattiin Matra Magicilla.


title: Dassault Mirage III

text: Vaikka rakettimoottorin käyttö oli edelleen mahdollista, sen asentamiseksi täytyi poistaa tykki, ja raketilla oli tapana sytyttää kone tuleen. Kun korkealla lentävien pommittajien aika oli jo ohi, rakettimoottorin käyttömahdollisuus korvattiin lisäpolttoaineella ja sen suutin myöhemmin pysäytyskoukulla. Armée de l'Air hankki 95 konetta, joista viimeiset olivat käytössä vuoteen 1988. Ensimmäinen toimitettiin heinäkuussa 1961.


title: Dassault Mirage III

text: Kaksipaikkaisia harjoituskoneita eli IIIB-mallia tilattiin kaikkiaan 63 kappaletta, mukaan lukien prototyyppi. Runkoa pidennettiin metri, molemmat tykit poistettiin, eikä koneissa ollut tutkaa. Myöhemmät IIIBE-harjoituskoneet saivat piirteitä IIIE:stä ja yksi IIIB-SV varustettiin 1970-luvun puolivälissä fly-by-wire-järjestelmällä Mirage 2000:ta suunniteltaessa.


title: Dassault Mirage III

text: Mirage IIIE oli koneen rynnäkkömalli, jonka prototyyppi lensi ensi kerran 1. huhtikuuta 1961. Torjuntahävittäjästä se erosi etuosasta 300 mm jatketulla rungolla, joka sisälsi lisäavioniikkalaitteistoa. Pidennys lisäsi myös marginaalisesti polttoaineen määrää ja toimintasädettä. Osa koneista varustettiin Marconin jatkuvapulssisella dopplernavigointitutkalla ja Thompson-CSF Cyrano II -kaksitoimisella ilma/maavalvontatutkalla sekä tutkavaroittimella. Ensimmäinen IIIE toimitettiin tammikuussa 1964 ja Ranskan ilmavoimat sai lopulta kaikkiaan 192 konetta. Kokonaisuudessa koneita rakennettiin 523 kappaletta.


title: Dassault Mirage III

text: Tiedustelumalli Mirage IIIR käytti IIIE:n runkoa ja IIIC:n avioniikkaa. Tutkan tilalla sen nokassa oli viisi OMERA-kameraa. Ranskan ilmavoimat osti 50 konetta, sekä 20 Mirage IIIRD -mallia, joissa oli IIIE:n avioniikka ja dopplertutka.


title: Dassault Mirage III

text: Israelin saavutettua tusinoittain pudotuksia Mirage IIICJ -koneillaan Syyrian MiG-17:ista ja MiG-21:ista ja murskavoiton kuuden päivän sodassa kesäkuussa 1967, Mirage III:n maine ja halpa hinta tekivät siitä myyntimenestyksen.


title: Dassault Mirage III

text: Mirage IIIC-koneita ostivat Israel, Etelä-Afrikka ja Sveitsi.


title: Dassault Mirage III

text: Mirage IIIB:n vientimallien nimet olivat: Argentiinan nimeltään IIIA; Brasilian IIIDBR ja IIIDBR-2; Israelin IIIBJ; Libanonin IIIDL; Pakistanin IIIDP; Etelä-Afrikan IIIBZ, IIIDZ ja IIID2Z; Espanjan IIIDE; Sveitsin IIIBS ja IIIDS ja Venezuelan IIIDV.


title: Dassault Mirage III

text: Mirage IIIE -mallin rynnäkkökoneita myytiin Argentiinaan, Brasiliaan, Libanoniin, Pakistaniin, Etelä-Afrikkaan, Espanjaan ja Venezuelaan. Koneet varusteltiin ostajan mieltymysten mukaan, esimerkiksi Pakistanin Mirage 5PA3 Thompson-CSF Agave -tutkalla Exocet-ohjusten ampumista varten. Australia ja Sveitsi rakensivat koneita lisenssillä.


title: Dassault Mirage III

text: Australia rakensi 48 Mirage IIIO(F) -torjuntahävittäjää kahden Dassaultin kokoaman lisäksi ja 50 IIIO(A)-rynnäkkökonetta, jotka olivat käytössä vuoteen 1988. Kaikki torjuntahävittäjät muunnettiin rynnäkkökoneiksi vuosien 1967 ja 1979 välillä. Loput 50 konetta myytiin Pakistaniin 1990.


title: Dassault Mirage III

text: Sveitsi taas osti yhden Mirage IIIC -koneen ja rakensi 36 IIIS-mallia torjuntahävittäjäksi Hughes TARAN-18 -tutkalla Hughesin AIM-4 Falconin käyttöä varten, sekä yhden Mirage IIIRS -tiedustelukoneen ja rakensi 17 lisää.


title: Dassault Mirage III

text: Osa asiakkaista hankki kaksipaikkaisia Mirage IIIBE-koneita Mirage IIID:n nimellä. Näihin ostajiin kuuluivat Abu Dhabi, Argentiina, Australia, Belgia, Brasilia, Chile, Kolumbia, Egypti, Gabon, Libya, Pakistan, Peru, Espanja, Sveitsi, Venezuela ja Zaire, joista Australia ja Belgia kokosivat itse koneensa.


title: Dassault Mirage III

text: Eräs mielenkiintoisimmista muunnoksista oli pystysuoraan nouseva Mirage IIIV, jota valmistettiin 1960-luvulla NATO:n tarpeisiin pohjautuen. Toisen prototyypin tuho onnettomuudessa kuitenkin katkaisi ohjelman. Siinä kehitettyä tekniikkaa käytettiin kuitenkin myöhemmin Mirage F1 -koneessa.


title: Dassault Mirage III

text:
Mirage III oli vahva ehdokas hankittavaksi Suomen Ilmavoimille 1960 - luvulla. Sen hankintaa puolsivat hyvä suorituskyky ja ohjattavuus sekä liikehtimiskyky. Koneen toiminta-aika oli sopiva Suomen olosuhteisiin ja riittävä koulutukseen. Ranska oli myös valmis myymään koneeseen ohjusaseistuksen mikä oli oleellista uskottavalle ilmapuolustukselle. Koelentojen yhteydessä Lauri Pekurista tuli ensimmäinen suomalainen lentäjä,
joka rikkoi kaksinkertaisen äänen-nopeuden rajan.
Suunnitelma ei toteutunut Neuvostoliiton tarjotessa yllättävästi MiG-21 hävittäjää joka oli maan omissakin ilmavoimissa uusi tyyppi.


title: Dassault Mirage III

text: Mirage 5 syntyi Israelin aloitteesta. Kone oli Mirage IIIE, josta poistettiin Lähi-idän säässä tarpeeton avioniikkalaitteisto ja korvattiin se lisäpolttoaineella hyökkäystehtäviä varten. Syyskuussa 1966 Israel tilasi 50 konetta. Ensimmäinen kone lensi 19. toukokuuta 1967. Kone piteni puolella metrillä ja pitot-putki siirtyi nokasta sen alle. Ripustimien lukumäärä lisättiin seitsemään.


title: Dassault Mirage III

text:
Lähi-idän tilanteen vuoksi Israel päätyi kuitenkin kauppasaartoon ja koneet siirrettiin Ranskan ilmavoimille. Israelilaiset saivat kuitenkin täydelliset piirustukset haltuunsa ja valmistivat koneesta kopioita nimellä "Nesher."
Piirustuksien avulla ja saavutetulla tietotaidolla kehitettiin edelleen IAI Kfir.


title: Dassault Mirage III

text: Mirage 5:ttä vietiin Abu Dhabiin, Belgiaan, Kolumbiaan, Egyptiin, Libyaan, Pakistaniin, Peruun, Venezuelaan ja Zaireen. Koneita valmistettiin yhteensä 531 kappaletta. Israelin valmistamia luvattomia kopioita vietiin 39 kappaletta Argentiinaan, jossa ne tunnettiin nimellä Dagger. Argentiina menetti 11 konetta Falklandin sodassa 1982.


title: Ressu (koira)

text: Ressu () on Charles M. Schulzin "Tenavat"-sarjakuvissa esiintyvä Jaska Jokusen beagle-rotuinen koira. Jaska Jokusen ohella Ressu oli toinen "Tenavissa" sen koko ilmestymisen ajan mukana ollut hahmo, ja 1960-luvun lopulta alkaen Ressu esiintyi sarjassa jopa Jaska Jokusta enemmän. Sarjan alkuvuosina Ressu oli kuvattu oikean koiran kaltaisena (aluksi pentuna), mutta hahmo muuttui myöhemmin voimakkaasti ihmisenkaltaiseen suuntaan. Vaikka muuten käyttäytyykin monessa asiassa ihmisten tavoin, Ressu ei kuitenkaan osaa puhua. Sen sijaan Ressu ilmaisee itseään ajatuskuplien kautta. Ressu kuvittelee usein olevansa jotain muuta kuin koira.


title: Ressu (koira)

text: Ressu on valkoinen ja sillä on selässä musta täplä, minkä lisäksi sen luppakorvat ovat mustat. Myös Ressun lyhyt häntä on puoliksi musta. Ressun kaulassa on aina ohut kaulapanta.


title: Ressu (koira)

text: Ressu kävelee pääasiassa kahdella jalalla, paitsi vanhoissa 1950-luvun stripeissä. Se asuu Jaska Jokusen pihalla koirankopissa, yleensä maaten sen katolla. Ressun koppi on ilmeisesti sisäpuolelta paljon suurempi kuin miltä se ulkoa näyttää. Koppia ei ikinä näytetä sarjassa sisältä, ja ulkoakin se nähdään yleensä vain suoraan sivulta, lukuun ottamatta varhaisimpia strippejä. Ressun kopissa on sanottu olevan muun muassa biljardipöytä (osassa suomennoksista pingispöytä), van Goghin taidetta ja kirjastohuone. Van Gogh ja biljardipöytä tosin tuhoutuivat kopin palaessa maan tasalle vuonna 1966 ilmestyneessä tarinassa, mutta Ressu hankki tilalle Andrew Wyethin maalauksen.


title: Ressu (koira)

text: Suuri osa Ressu-tarinoista liittyy Ressun mielikuvitusleikkeihin, joissa sillä on useita kuvitteellisia henkilöllisyyksiä. Näistä tunnetuin on ensimmäisen maailmansodan lentäjäsankari, joka metsästää Punaista paronia Sopwith Camel -koneellaan – eli Ressu istuu koirankoppinsa katolla lentäjänlakki päässä. Tarinat päättyvät aina siihen, että Ressu kuvitteellisesti ammutaan alas ja se huutaa mielessään ”Kirottu Punainen paroni!” Ressun muista mielikuvitusrooleista tunnettuja ovat yliopistokampuksen tähti Jakke Jäyhä ("Joe Cool"), kuuluisa kirjailija, salainen agentti, asianajaja sekä muukalaislegioonan kersantti. Usein Ressu julistaa myös olevansa ”maailmankuulu” jonkin ammatin edustaja. Varhaisemmissa stripeissä Ressu kuvittelee itsensä usein joksikin muuksi eläimeksi ja yrittää pelotella lapsia. Ressun korppikotkaimitaatio esiintyy myöhemmissäkin tarinoissa.


title: Ressu (koira)

text: Ressu on kuvattu melko nautinnonhaluisena, sillä se viettää suuren osan ajastaan maaten koppinsa katolla ja sen jokaisen päivän kohokohta on ruoka-aika. Ressu suhtautuu omistajaansa Jaska Jokuseen usein melko väheksyen, eikä koskaan muista tämän oikeaa nimeä, vaan kutsuu häntä aina ”pyöreäpäiseksi pojaksi”. Joissain tarinoissa Ressu vaikuttaa kuitenkin olevan Jaska Jokusen läheisin ystävä. Myös Ressun suhde muihin lapsiin on värikäs. Se yrittää usein siepata Epun rievun tai suudella Tellua. Kutri yritti toistuvasti huonolla menestyksellä usuttaa Ressun jahtaamaan jäniksiä, koska beaglet ovat jäniskoiria. Ressu korostaa kuitenkin pitävänsä ”pupuista” eikä tahdo niille pahaa. Ressu pelaa Jaska Jokusen baseball-joukkueessa polttajana ("shortstop") ja sen sanotaan olevan joukkueen paras tai jopa ainoa hyvä pelaaja. Ressun nähdään usein harrastavan myös jääkiekkoa, taitoluistelua, tennistä, hölkkää, golfia ja muita urheilulajeja. Iloisena Ressu usein myös tanssii.


title: Ressu (koira)

text: Ressu kirjoittaa usein koppinsa katolla kirjoituskoneellaan romaanikäsikirjoituksia, joita se lähettää kustantajille, mutta ei saa koskaan julkaistua. Tekstit ovat yleensä lyhyitä ja huonoja. Toistuvasti Ressu aloittaa käsikirjoituksensa lauseella ”Oli synkkä ja myrskyinen yö” ("It was a dark and stormy night") tai jollain sen muunnelmalla. Yhdessä tarinassa Ressu sai kaksi lyhyttä lukua käsittäneen romaaninsa valmiiksi. "Tenavat"-kokoelmia julkaissut kustantamo julkaisi vuonna 1971 kirjan "Snoopy and ”It Was a Dark and Stormy Night”", joka sisältää sekä Ressun romaanin että kehyskertomuksen Ressusta kirjoittamassa sitä. Sisempi kirja on ilmoitettu Ressun kirjoittamaksi ja sen kansikuva Tellun piirtämäksi. Teos on suomennettu 1973 nimellä "Ressu kirjoittaa kirjan ”Oli synkkä ja myrskyinen yö”".


title: Ressu (koira)

text: Ressulla on pieni keltainen lintuystävä, Kaustinen (). Ressu myös johtaa Kaustisen ja muutaman muun linnun muodostamaa partioryhmää ("Beagle scouts"), jotka vaeltelevat usein luonnossa. Ressun päävihollinen on suuri ja voimakas naapurin kissa nimeltä Toinen Maailmansota ("World War II"), jota ei koskaan näytetä sarjassa, mutta joka kykenee hajottamaan Ressun kopin yhdellä käpälänheilautuksella.


title: Ressu (koira)

text: Ressulla on mainittu olevan yhteensä seitsemän sisarusta. Aavikolla asuva Ressun veli Remppu ("Spike") on sisaruksista esiintynyt sarjassa eniten. Muita sarjassa esiintyviä Ressun veljiä ovat Rellu ("Marbles"), Antti ("Andy") ja rumana kuvattu Olavi ("Olaf"). Lisäksi Ressulla on ainakin yksi sisko, Regina ("Belle"). Televisioanimaatiossa "Snoopy’s Reunion" (1991) esiintyivät kaikki Ressun sisarukset, viisi veljeä ja kaksi siskoa: Spike, Andy, Olaf, Marbles, Rover, Belle ja Molly. Näistä Rover ja Molly eivät olleet Schulzin sarjakuviin perustuvia hahmoja.


title: Ressu (koira)

text: Ressun lapsuudenkoti oli Kukkakummun koiratarha ("Daisy Hill Puppy Farm"). Ressun ensimmäinen omistaja ei ollut Jaska Jokunen, sillä vuonna 1968 ilmestyneessä tarinassa Ressun ensimmäiseksi omistajaksi paljastui Lila-niminen tyttö. Hän esiintyy myös elokuvassa "Ressu lähtee maailmalle" (1972) sekä animaatiossa "Snoopy’s Reunion".


title: Ressu (koira)

text: Sarjakuvassa Ressu ilmaisee itseään ajatuskuplissa, mutta "Tenavat"-animaatioissa Ressun ajatuksia ei ole kuvattu vaan hahmo on käytännössä mykkä, lukuun ottamatta naurun ja itkun kaltaisia ääntelyitä. Näin tehtiin, koska Schulz ei halunnut Ressun puhuvan animaatioissa. Ohjaaja Bill Meléndez ääninäytteli Ressun äännähdykset kaikissa elinaikanaan valmistuneissa "Tenavat"-animaatioissa. Ressun omalaatuinen ääni tuotettiin pyörittämällä ääninauhaa moninkertaisella nopeudella. Poikkeuksen muodostavat musikaalisovitukset "You're a Good Man, Charlie Brown" (1985) ja "Snoopy!!! The Musical" (1988), joissa Ressun kuullaan puhuvan ja laulavan.


title: Ressu (koira)

text: Ressun tärkeimpänä esikuvana toimi Spike-niminen sekarotuinen koira, jonka Schulzin perhe omisti 1930-luvulla. Schulzin mukaan se oli poikkeuksellisen älykäs, ja ymmärsi ainakin 50 eri sanaa. Schulzin äiti oli tiettävästi toivonut, että jos perhe hankkisi vielä uuden koiran, sen nimeksi tulisi Snoopy.


title: Ressu (koira)

text: Jo "Tenavien" edeltäjässä, Schulzin vuosina 1947–1950 piirtämässä "Li’l Folks" -sarjassa esiintyi koira, joka muistutti suuresti Ressun varhaista muotoa. "Tenavien" aloittaessa ilmestymisensä vuonna 1950 Schulz valitsi koiran yhdeksi neljästä alkuperäisestä hahmosta. Hahmon nimeksi piti alkujaan tulla Sniffy, mutta Schulz vaihtoi sen Snoopyksi nähtyään hieman ennen "Tenavien" alkamista Sniffy-nimisestä koirasta kertoneen toisen sarjakuvan. Ressu esiintyi ensimmäisen kerran kolmannessa "Tenavat"-stripissä, joka ilmestyi 4. lokakuuta 1950. Schulz kertoi päättäneensä Ressun olevan rodultaan beagle, koska se oli hänen mielestään hauskalta kuulostava sana. Kaikkein varhaisimmissa "Tenavat"-stripeissä Ressu ei ole selkeästi Jaska Jokusen koira, vaan vaikuttaa lasten yhteiseltä koiralta.


title: Ressu (koira)

text: Ressu oli sarjan alkuvuosina kuvattu melko tavallisena koiranpentuna, mutta vähitellen Schulz alkoi kehittää sille mielikuvituksellisia ominaisuuksia ja taipumuksia. Klassinen näkymä Ressusta nukkumassa koppinsa katolla sivulta päin nähtynä esiintyi ensimmäisen kerran 20. helmikuuta 1960. Seuraavan vuosikymmenen aikana Ressu muuttui yhä ihmismäisemmäksi ja sai melko hallitsevan aseman "Tenavissa". Ressun tunnetuin ja suosituin alter ego eli ensimmäisen maailmansodan lentäjäsankari tuli mukaan kesällä 1965. Schulz kertoi saaneensa siihen idean pojaltaan Montelta, joka rakenteli tuolloin lentokoneiden pienoismalleja.


title: Ressu (koira)

text: Kaikkein viimeisessä "Tenavat"-stripissä 13. helmikuuta 2000 Schulzin jäähyväiskirje lukijoille oli esittety Ressun kirjoituskoneellaan kirjoittamana.


title: Ressu (koira)

text: Ressua on käytetty useiden Yhdysvaltain ilmavoimien yksiköiden epävirallisena maskottina ja monet lentokoneet ja ohjukset saivat lempinimensä sen mukaan. Vuoden 1969 Apollo 10 -kuulennolla kuumoduuli nimettiin Snoopyksi. Lisäksi NASA käytti Ressua astronauttien turvallisuusohjelman virallisena maskottina. Vuosien 1968 ja 1972 Yhdysvaltain presidentinvaaleissa joukko äänestäjiä äänesti Ressua write-in-ehdokkaana. Kalifornian osavaltio sääti tämän jälkeen lain, joka kielsi äänestämästä fiktiivistä hahmoa.


title: Ressu (koira)

text: Entinen jäätanssija Judy Sladky oli usean vuosikymmenen ajan Ressun virallinen esittäjä erilaisissa lapsille ja aikuisille suunnatuissa tapahtumissa.


title: Ressu (koira)

text: Ressu sai marraskuussa 2015 oman tähden Hollywood Walk of Fame -kadulle Charles M. Schulzin tähden viereen.


title: Raëlilaisuus

text: Raëlilaisuus on Ranskasta lähtöisin oleva ufouskonto, jonka on perustanut Raël, aikaisemmalta nimeltään Claude Vorilhon.


title: Raëlilaisuus

text: Raëlilaisuuden keskeisin ajatus on, että ainakin osa yliluonnollisista uskomuksista on peräisin muinaisten ihmisten kohtaamisista avaruusolentojen kanssa – alkukantaiset ihmiset eivät ymmärtäneet mistä oli kysymys, ja siksi he nimesivät nämä jumaliksi. Raëlistit eivät siksi usko yliluonnollisiin jumaliin.


title: Raëlilaisuus

text:
Raëlilaisuudelle on tyypillistä tulkita erittäin vapaasti erilaisia uskonnollisia tekstejä, etenkin Raamattua ja Qumranin kirjakääröjä. Esimerkiksi raëlistien nimitys ulkoavaruuden olennoille on "elohim", joka on hepreankielen sana jumalalle. He keskittävät paljon huomiota siihen, että "elohim" loppuu monikkoa tarkoittavaan ""im"":iin. Raëlisteista tämä kääntyy muotoon "niihin, jotka tulevat taivaista".
Vorilhon väittää saaneensa tietonsa kohtaamisissa avaruusolentojen kanssa. Ensimmäisen kohtaamisen hän väittää tapahtuneen 13. joulukuuta 1973.


title: Raëlilaisuus

text: Raëlistien kosmologiassa kaikkeus on äärettömän vanha ja äärettömän suuri. Raëlistit kiistävät evoluutioteorian ja sanovat, että maa ja tämän eliöstö on "elohimien" kädenjälkeä. "Elohimit" taas on tuottanut näitä varhaisempi yliälykäs laji. Raëlisteista elämä ja kaikkeus on ollut ikuisesti olemassa niin ajassa kuin avaruudessa ja että jokainen "sukupolvi" kehittyy tietylle kehitystasolle, jolloin heidät katsotaan "valmiiksi" ottamaan vastaan teknologiset salaisuudet, jotka koskevat heidän suunnitteluaan.


title: Raëlilaisuus

text: Vaikka raëlistien "elohim" ei ole millään lailla yliluonnollinen, esiintyy se silti sangen jumalankaltaisena. Raëlistien "suuri teknologia" yksinkertaisesti paikkaa sen mikä muualla on laitettu "kaikkivaltiuden" ja "ihmeiden" piiriin.


title: Raëlilaisuus

text: Raëlistit kannattavat kreationismia ja käyttävät muutoin paljon samoja todisteluja kuin esimerkiksi älykkään suunnittelun kannattajat. Ainut ero on, että heidän argumenteissaan käsite "Jumala" ja "Suunnittelija" on korvattu erilaisilla määritteillä, joiden sisältö on "avaruusolento". Raëlistien virallinen kanta kreationismiin on, että he ovat "älykkään suunnittelun teoria ateisteille". "Älykkään suunnittelun" liike ei kuitenkaan ole hyväksynyt raëlistien näkemystä. Kizmiller vs. Dover -oikeudenkäynnissä "älykästä suunnittelua" edustaneet Michael Behe ja Minnich myönsivät, että heidän henkilökohtainen näkemyksensä on, että "älykäs suunnittelija" on nimenomaan Jumala ja että muita vakavasti otettavia vaihtoehtoja ei ole esitetty. He myöntävät, että joskus on ehdotettu, että "älykäs suunnittelija" voisi olla avaruusolento tai aikamatkustava solubiologi tai jokin muu naturalistinen suunnittelija, mutta että nämä ajatukset eivät ole vakavasti otettavia edes näiden näkemysten esittäjien taholta.


title: Raëlilaisuus

text: Toisaalta "älykkään suunnittelun" eräs pääväittämistä on, että "älykäs suunnittelu" ei ole uskonnollinen teoria, koska sen piirissä ei kerrota mikä suunnittelija on ja miten tämä on toiminut, vaan nämä jätetään yksilön ratkaistavaksi tämän oman todellisuuskäsityksen sekä filosofian ja teologian ratkaistavaksi. Tältä kulmalta katsottaessa raëlismi on eräs tapa tulkita "älykkään suunnittelun" teoriaa.


title: Raëlilaisuus

text: Raëlistit saivat näkyvyyttä julkisuudessa, kun raëlistien omistamaksi väitetty yhtiö Clonaid esitti, että he olisivat onnistuneet ihmisen kloonamisessa. Clonaid kuitenkin kieltäytyi antamasta klooneja geenitesteihin, koska he halusivat "suojella kloonattujen yksityisyyttä". Näin kloonaamisväitteen todenmukaisuutta ei päästy varmistamaan. Myös Clonaidin yhteys raëlismiin oli epävarmaa.


title: Raëlilaisuus

text: Raëlistit eivät ole keskittyneet tieteen kehittämiseen, vaan odottavat että "elohimit" tulevat kertomaan vastaukset kaikkiin ongelmiin. Uskonnon kannattajat kuitenkin kannattavat ihmiskloonausta, koska sitä pidetään ensimmäisenä askeleena matkalla kohti ihmisten kuolemattomuutta, jonka Raël mainitsee perimmäiseksi tavoitteekseen.


title: Christer Boucht

text: Christer Boucht [bukt] (4. marraskuuta 1911 Vaasa – 21. toukokuuta 2009 Vaasa) oli vaasalainen asianajaja ja arktisten alueiden tutkimusmatkailija.


title: Christer Boucht

text: Bouchtin vanhemmat olivat hovioikeudenneuvos Harald Boucht ja Beda Irene Finnilä. Christer Boucht perusti vuonna 1941 Vaasaan "Asianajotoimisto Christer Bouchtin". Toimiston nimeksi tuli vuonna 1961 "Asianajotoimisto Boucht & Nikula" kun lakitieteen lisensiaatti Martti Nikula tuli toimiston osakkaaksi. Christer Boucht oli mukana toimistossa aina tammikuuhun 2000 saakka jolloin hän jäi eläkkeelle.


title: Christer Boucht

text: Boucht oli ensimmäisen suomalaisen Grönlannin halki hiihtäneen retkikunnan jäsen vuonna 1966. Tämän jälkeen hän liikkui 30 vuoden ajan tutustumassa muun muassa lähes kaikkiin arktisen alueen eskimokansoihin. Lisäksi hän hiihti myös Etelämantereella.


title: Christer Boucht

text: Boucht osallistui aktiivisesti Suomen arktisen klubin toimintaan vuosikymmenien ajan ja hänet kutsuttiin klubin kunniajäseneksi vuonna 2002.


title: Camargue

text: Camargue on Etelä-Ranskassa Arlesista etelään sijaitseva kosteikkoalue, jonka rajaavat Välimeri sekä Rhônejoen kaksi pääsuuhaaraa, itäinen "Grand Rhône" ja läntinen "Petit Rhône".


title: Camargue

text: 930 km² laajuinen Camargue on läntisen Euroopan suurin suisto. Se muodostuu pääasiassa soista, järvistä ja lammikoista. Camargue on merkittävä lintualue, ja siellä esiintyy runsaasti flamingoja. Lintujen lisäksi kosteikot ovat suosiollisia runsaslukuisille hyttysille.


title: Camargue

text: Varsinainen Camargue kuuluu hallinnollisesti Bouches-du-Rhônen departementtiin. Departementin länsirajana on Petit-Rhône. Kosteikkoalue ulottuu kuitenkin myös Petit-Rhônen länsipuolelle, Gardin departementin alueelle.


title: Camargue

text: Camargue on suurelta osin asumatonta tai harvaan asuttua. Suurin osa siitä, 820 neliökilometrin laajuinen alue on vuonna 1972 muodostettu luonnonpuistoksi. Merkittäviä asutuskeskuksia ovat vain Arles alueen pohjoisrajalla Rhônen haarautumiskohdassa sekä Saintes-Maries-de-la-Mer ja Salin-de-Giraud Välimeren rannalla.


title: Camargue

text: Osa soista on patoamalla muutettu marskimaiksi, joissa viljellään laajalti muun muassa riisiä. Alue tuottaa nykyisin noin neljäsosan Ranskassa kulutetusta riisistä.


title: Camargue

text: Camarge tunnetaan valkoisista camarguenhevosistaan ja mustista naudoistaan.


title: Anjalan VPK

text: Anjalan VPK, Anjalan vapaaehtoinen palokunta ry, toimii sopimuspalokuntana Kouvolassa 2 000 asukkaan Anjalan taajamassa.


title: Anjalan VPK

text: Anjalan VPK on perustettu 7. lokakuuta 1894. Nykyisin Anjalan VPK:n hälytysosastossa toimii noin 50 jäsentä, nuoriso-osastossa 90 jäsentä ja harrastusosastossa yli 80 jäsentä.


title: Inkeroinen (Kouvola)

text: Inkeroinen on Kouvolan 33. kaupunginosa ja teollisuustaajama entisen Anjalankosken kaupungin alueella. Inkeroinen sijaitsee nykyisen Kouvolan kaupungin eteläosassa Kymijoen itärannalla vastapäätä entisen Anjalan pitäjän kirkonkylää.


title: Inkeroinen (Kouvola)

text: Tilastokeskuksen mukaan Inkeroisten tilastollisessa taajamassa, joka käsittää myös Anjalan kirkonkylän, oli vuoden 2017 lopussa 4 892 asukasta.


title: Inkeroinen (Kouvola)

text: Inkeroinen kuului ennen teollisuustaajaman syntyä Sippolan pitäjän Mämmälän kylään. Nimi Inkeroinen tuli käyttöön kylään syntyneen puuhiomon ja paperitehtaan mukaan, jotka perustettiin sen nimisen maakirjatalon maille vuonna 1872. Taajama kuului Sippolaan Anjalankosken kauppalan perustamiseen saakka vuonna 1975 ja Anjalankoskeen vuoden 2009 Kouvolaan liittämiseen saakka. Sillä on myös epävirallinen ruotsinkielinen nimi "Ingerois".


title: Inkeroinen (Kouvola)

text: Kotkan radan Inkeroisten rautatieasemalta on henkilöjunayhteys Kouvolaan ja Kotkaan. Inkeroisten linja-autoasemalta pääsee Anjalan ja Porvoon kautta Helsinkiin.


title: Inkeroinen (Kouvola)

text: Inkeroisissa on Stora Enson Anjalankosken tehtaat.


title: Inkeroinen (Kouvola)

text: Inkeroisissa on tori, neljä kauppaa, Alko, kirjasto, partureita, uimahalli ja jäähalli, jossa kylän jääkiekkoseura Aakoo pelaa. Taajamassa sijaitsevat lisäksi mm. kaksi pizzeriaa. Inkeroisten vastaanottokeskus toimi Hotelli Kantrin entisissä tiloissa Inkeroisten keskustassa 2016-2018. Toimintaa ylläpiti Hoivapalvelu Metsätähti Oy.


title: Inkeroinen (Kouvola)

text: Inkeroisissa sijaitsee myös Kymenlaakson Opisto, joka on visuaalisiin aloihin erikoistunut kansanopisto sekä entisen Anjalankosken kaupungin alueella toimiva kansalaisopisto.


title: Olkapääohjus

text: Olkapääohjus (, MANPAD) on maasta ilmaan laukaistava ilmatorjuntaohjus, jota pystyy käyttämään yksi henkilö. Maailmassa lasketaan olevan 500 000 olkapääohjusta, joista osa on vastarintaliikkeillä. Alun perin Yhdysvallat ja Neuvostoliitto kehittivät olkapääohjukset maahanlaskujoukkojen ja merijalkaväen suojaksi. Olkapääohjuksilla on ammuttu alas satoja helikoptereita Israelin ja arabien välisissä sodissa, Afganistanin sodassa ja Irakin sodassa. Yhdysvaltalaiset ovat menettäneet enemmän kuin sata helikopteria 2003–2008 Irakissa, josta suuri osa on pudotettu olkapääohjuksella.


title: Olkapääohjus

text: Olkapääohjusten torjumiseksi on yritetty kehittää helikoptereille ja sotilaskuljetuslentokoneille suojajärjestelmiä. Olkapääohjuksilla on viidessä tapauksessa uhattu tai aiottu uhata matkustajalentokoneita.


title: Olkapääohjus

text: Käsite "Man-portable air-defense system" on olkapäältä laukaistavaa ohjusta laajempi, koska osa yhden henkilön käytettävissä olevista lähi-ilmatorjuntaohjuksista laukaistaan istualtaan jalustalta, ei olkapäältä.


title: Ryszard Kukliński

text: Ryszard Kukliński (13. kesäkuuta 1930 Varsova – 11. helmikuuta 2004 Tampa, Florida) oli puolalainen eversti ja kylmän sodan aikainen vakooja, joka toimitti CIA:lle 35 000 sivua salaisia Varsovan liittoa koskevia tietoja vuosina 1971-1981.


title: Lasse Laaksonen

text: Lasse Laaksonen on suomalainen historiantutkija ja -opettaja. Hän on erikoistunut sotahistoriaan. Laaksonen on filosofian tohtori ja dosentti kolmessa eri yliopistossa. Hän ohjaa väitöskirjantekijöitä ja opettaa lähinnä Helsingin yliopistossa.


title: Lasse Laaksonen

text: Laaksonen on valmistunut Helsingin yliopistosta filosofian maisteriksi 1996, filosofian lisensiaatiksi 1998 ja filosofian tohtoriksi 1999. Hän on ollut vuodesta 2003 Maanpuolustuskorkeakoulussa Suomen sotahistorian dosentti. Samoin vuodesta 2003 hän on ollut Itä-Suomen yliopistossa sotahistorian dosentti ja Helsingin yliopistossa Suomen ja Skandinavian historian dosentti vuodesta 2005.


title: Lasse Laaksonen

text: Hän on opiskellut 2007 Yhdysvalloissa United States Military Academy at West Pointissa.


title: Lasse Laaksonen

text: Dosentti Laaksosen on tullut tunnetuksi sotahistorian kipupisteiden käsittelijänä, tabujen ja myyttien murtajana. Jo hänen väitöskirjansa talvisodasta herätti paljon keskustelua. Teos Mannerheimin ja kenraalien henkilösuhteista ja niiden vaikutuksesta johtamiseen pureutui sotilasylijohdon ristiriitoihin. Laaksonen palkittiin I sotahistorian palkinnolla 2006. Viimeisin teos "Viina, hermot ja rangaistukset - sotilasylijohdon henkilökohtaiset ongelmat 1918-1945" nimitettiin ehdolle sekä Vuoden 2017 Tiedekirjaksi että Vuoden 2017 Historiateokseksi. Laaksonen on kirjoittanut lukuisia artikkeleita myös muista historian aihealueista, analysoinut henkilösuhteiden ja johtamisen vuorovaikutusta muun muassa yrityksissä ja poliittisessa elämässä sekä esiintynyt useissa kansainvälisissä seminaareissa.


title: Marko Tikka

text: Marko Tikka (s. 1970 Joutseno) on suomalainen filosofian tohtori, historiantutkija sekä Suomen historian dosentti Tampereen yliopistossa. Tikka on työskennellyt Tampereen yliopiston historiatieteen laitoksella vuodesta 2003 lähtien tutkimus- ja opetustehtävissä. Hän on tutkinut muun muassa vuoden 1918 sisällissodan ja sitä seuranneiden vuosien väkivaltaa sekä suomalaista populaarikulttuuria, kuten harmonikan soittaja Viljo Vesteristä sekä tanssiorkesteri Dallapéta.


title: Marko Tikka

text: Tikan vuonna 2004 ilmestynyt väitöskirja "Kenttäoikeudet" käsitteli sisällissodan valkoista ja punaista terroria. Hän on julkaissut myös kaksi sisällissotaa käsittävää tietokirjaa. "Valkoisen hämärän maa" on ensimmäinen yleisesitys välittömästi sisällissotaa seuranneiden vuosien poliittisista väkivallanteoista. "Terrorin aika" paljastaa, että ”lentävien osastojen” puhdistustoimet olivat valkoisten esikunnan tiedossa. Tikka on kirjoittanut myös Viljo Vesterisen elämäkerran ja tutkinut suomalaisen populaarimusiikin kehitystä vuosien 1925–1955 välisenä aikana.


title: Gal Costa

text: Gal Costa (syntämänimeltään Maria da Graça Costa Penna Burgos, s. 26. syyskuuta 1945, Salvador da Bahia, Brasilia) on suosittu laulaja Brasiliassa.


title: Gal Costa

text: Costasta tuli yksi Brasilian tärkeimmistä Tropicalismo-liikkeen laulajista ja kitaristeista 1960-luvun lopulla ja 70-luvulla. Yhdessä ystävänsä Maria Bethânian kanssa hänestä tuli poliittinen aktivisti ajautuen usein ongelmiin Brasilian hallituksen kanssa sensuurin seurauksena. Caetano Veloso, Maria Bethanian veli, esitteli Gilberto Gilin ja Tom Zén hänelle 1963, joka onnistui turvaamaan hänelle levytyssopimuksen São Paulossa hänen debyyttialbumille "Domingo" Caetano Veloson kanssa. 1973 Costan albumin "India" kansi sensuroitiin bikinien pitämisen seurauksena. Costa on äänittänyt lukuisia Brasilian suosituimpien sanoittajien kuten as Tom Jobim, Jorge Ben Jor ja Erasmo Carlosin lauluja. 1982 ilmestyneestä singlestä "Festa Do Interior" tupla-albumilta "Fantasiasta" tuli kaikkien aikojen hitti myyden useita platinalevyjä vuoden loppuun mennessä. Costa esiintyi 1995 elokuvassa "The Mandarin" ("Mandarim, O") laulaja Carmen Mirandana. Hän on tehnyt lauluja portugaliksi, espanjaksi sekä englanniksi.


title: Ego, Elävä Planeetta

text: Ego, Elävä Planeetta on Marvel-kustantamon luoma superroisto. Hahmon ensiesiintyminen tapahtui "Thor"-lehden numerossa 132 (1966). Ego on ukkosenjumala Thorin sekä planeettojen syöjä Galactuksen pääasiallinen vihollinen.


title: Ego, Elävä Planeetta

text: Suomessa Ego esiintyi ensimmäisen kerran "Ihmeneloset"-lehden numerossa 5 (1983).


title: Ego, Elävä Planeetta

text: Universumin saadessa alkunsa, yksi ainoa planeetta kehittyi täysin eri tavalla muihin verrattuna. Hitaasti, miljoonien vuosien aikana sille kehittyi älykkyys ja tietoisuus omasta itsestä. Planeetta otti itselleen nimen Ego, Elävä Planeetta (vanha väite siitä, että Ego olisikin kuolevainen sielu, joka vain on sidottu planeettaan, on todistettu vääräksi). Universumin kolkka, jossa Ego asui, oli nimeltään Musta Galaksi. Huolimatta monista tutkimusyrityksistä aluetta ei vieläkään ole kansoitettu.


title: Ego, Elävä Planeetta

text: Rigeliaanit, avaruuden yksi roduista pelkäsi, että Ego söisi joskus heidänkin planeettansa. Se sai heidät etsimään turvapaikkaa maapallolta, jossa Thor vastusti heidän suunnitelmiaan. Kuultuaan kuitenkin pelokkaiden rigeliaanien kertomuksen Thor päätti itse lähteä katsomaan Egoa Mustaan Galaksiin.


title: Ego, Elävä Planeetta

text: Ego oli mielissään tavatessaan olennon toisesta galaksista ja hyökkäsi Thorin kimppuun epäkehojensa avulla. Thor kutsui kuitenkin mahtavan myrskyn, joka tainnutti Egon. Lopulta Ego vannoi, ettei koskaan lähtisi pois Mustasta Galaksista.


title: Ego, Elävä Planeetta

text: Kuukausia myöhemmin planeettojen tuhoaja Galactus saapui Egon alueelle korvatakseen Elävän Planeetan energialla oman, hiipuvan elämänenergiansa. Thorin avulla Ego kuitenkin ajoi Galactuksen pois ja kiitollisena avusta otti pinnalleen jopa asumaan avaruudessa vaeltavia kodittomia.


title: Ego, Elävä Planeetta

text: Erään kerran rigeliaani Tana Nile otti näytteen Egosta ja yritti sen avulla luoda uuden planeetan rigeliaanien valtakuntaan. Syntyikin Ego-Prime-niminen olento, jolla oli osa Egon voimista. Ego-Primen otti huostaansa mystinen ja mahtava Muukalainen, joka varastoi planeetan laboratorioonsa.


title: Ego, Elävä Planeetta

text: Ego itse ajautui hulluksi Tana Nilen irrottaman näytteen myötä. Planeetta söi pinnallaan asuvat olennot ja ajautui konfliktiin heikentyneen Galactuksen kanssa. Egon valtavista voimista huolestunut Galactus lähetti Tulilordin, Thorin ja Herkuleksen taistelemaan hullua planeettaa vastaan. Samalla Galactus asensi Egoon voimakkaat rakettimoottorit, jotka pakottivat Egon liikkumaan jatkuvasti avaruudessa.


title: Ego, Elävä Planeetta

text: Egon harhaillessa avaruudessa se alkoi mädäntyä auringonvalon puutteen vuoksi, mutta sai lopulta hallintaansa toisen suihkumoottoreistaan. Kostonhimoinen planeetta alkoi jäljittää Galactusta ja päätyi maapallolle, jossa Galactus oli viimeksi vieraillut.


title: Ego, Elävä Planeetta

text: Egon saapuminen tähtijärjestelmäämme sai aikaan massiivisia maanjäristyksiä (jotka kuitenkin korjasi jumalvoimainen L.R. ”Skip” Collins) ja Ihmeneloset lähtivät tutkimaan järistysten lähdettä. Herra Fantastinen onnistui irrottamaan Egon rakettimoottorin toisen voimayksikön ja Möykky sai osakseen kantaa syvälle Egon aivoihin pommin, jonka Herra Fantastinen kyhäsi voimayksiköstä.


title: Ego, Elävä Planeetta

text: Hyökkäys epäonnistui ja raivostunut Ego uhkasi tuhota koko maapallon, mutta joutuikin auringon vetovoimaan ja repeili kappaleiksi .


title: Ego, Elävä Planeetta

text: Ego ei kuitenkaan kuollut, vaan eli jokaisessa kappaleessaan. Auringon tarjoamat energiat auttoivat olentoa kasaamaan itsensä ja palauttamaan itselleen suihkumoottorit. Etsiessään uutta energiaa itselleen Ego naamioitui idylliseksi paratiisiksi houkutellakseen pinnalleen varomattomia avaruusmatkailijoita. Ryhmä onnettomia jäikin loukkuun, mutta Avaruusritari Rom pelasti nämä Egon ruuansulatukselta.


title: Ego, Elävä Planeetta

text: Tämän jälkeen Ego liittoutui Universumin Vanhimpien kanssa, jotka hyväksyivät Egon joukkoonsa. Ego oli kuitenkin ainutlaatuinen koko universumissa ja Universumin Vanhimmat olivat rotujensa ainoita jäljelle jääneitä olentoja. Ego alkoikin palvella Vanhimpien liikkuvana tukikohtaplaneettana ja taisteli Hopeasurffaria vastaan tuloksetta. Myös Beta-Bill tapasi Egon matkoillaan ja edellinen tuhosi Egon rakettimoottorit ja samalla tämän hulluuden lähteen. Kiitollinen Ego jäi täysjärkisenä ajelehtimaan avaruuteen.


title: Ego, Elävä Planeetta

text: Samaan aikaan Celestiaalit olivat muuttaneet Mustasta Galaksista rotuunsa uuden jäsenen. Tämä jumalvoimainen olio otti yhteyttä Egoon. Suuri Kehittäjä seurasi tilannetta tiiviisti ja spekuloi useampien Egojen voivan olla olemassa ja ettei Ego olisikaan niin ainutlaatuinen olento universumissa.


title: Ego, Elävä Planeetta

text: Osana mutkikasta suunnitelmaa Kriiden Ylin Tajunta otti Egon valtaansa ja lähetti sen tuhoamaan asuttuja planeettoja. Ego tuhosi krylorainien planeetan mellastuksensa aikana ja tapahtuma herätti voimakkaampien tahojen huomion. Charles Xavier, Hopeasurffari ja Cadre K estivät Egoa tuhoamasta Shi’arien valtaistuinmaailmaa, mutta Ylin Tajunta lavasti olennon kuoleman ennen kuin sen omat suunnitelmat tulisivat julki.


title: Ego, Elävä Planeetta

text: Ylin Tajunta säilöi Egon tietoisuuden ja lähetti sen agenttiensa kanssa maapallolle. Sieltä sen löysi kaksi höperöä nebraskalaista vanhusta, jotka kuvittelivat olennon olevan hylätty avaruusvauva (vrt. Teräsmies).


title: Ego, Elävä Planeetta

text: Ego levittäytyi nopeasti ympäri maailmaa ja osia siitä manifestoitui useissa sankareissa. Egon alkaessa tuhota planeettaa Hopeasurffari yritti pysäyttää olennon, mutta vasta Kvasaari sai olennon tuhottua kvanttirannekkeidensa avulla.


title: Ego, Elävä Planeetta

text: Egolla on laskemattoman korkea älykkyys, valtavat psioniset voimat (mukaan lukien telepatia ja telekineesi - molemmat toimivat galaksienvälisiä matkoja) ja liki loppumaton kestävyys. Ego kykenee mielensä voiman avulla myös imemään voimia tähdistä.


title: Ego, Elävä Planeetta

text: Psionisesti Ego kykenee muokkaamaan miljoonia tonneja materiaansa molekyylitasolle asti ja siten luomaan itselleen kädet tai ihmisen kokoisia olentoja, epäkehoja jotka ovat täysin hänen komennettavissaan. Ego kykenee myös luomaan pintansa materiaalia muistuttamaan jättimäisiä kasvoja, kenties helpottaakseen näin kommunikaatiota toisten olentojen kanssa.


title: Ego, Elävä Planeetta

text: Ego voi myös naamioida pintansa muistuttamaan asumatonta planeettaa tai vehreää paratiisia, jolle laskeutuneet epäonniset matkustajat se sitten sulauttaa itseensä.


title: Ego, Elävä Planeetta

text: Egolla on lukuisia sisäisiä systeemejä, jotka muistuttavat sisäelimiä. Olennolla on verisuonten kaltaisia jättiläismäisiä tunneleita ja aivomainen elin syvällä sen sisuksissa. Egolla on myös ruuansulatuselimiä, joilla se sulattaa pinnaltaan sieppaamansa olennot ja immuunijärjestelmän, jonka avulla Ego luo epäkehoja.


title: Ego, Elävä Planeetta

text: Ego matkustaa avaruuden halki koneilla, jotka Galactus asensi olentoon. Koneet käyvät Egon omalla elämänenergialla ja niiden avulla Ego saavuttaa nopeuksia, jotka ylittävät valonnopeuden.


title: Maria Bethânia

text: Maria Bethânia eli Maria Bethânia Vianna Telles Veloso (s. 18. kesäkuuta 1946 Santo Amaro, Purificação, Bahia, Brasilia) on brasilialainen laulaja. Hänen veljensä on Caetano Veloso.


title: Maria Bethânia

text: Hän aloitti uransa 1964 Rio de Janeirossa show’ssa "Opinião". Vahvan äänen ja dramaattisten tulkintojen ansiosta, häntä pidetään yhtenä tärkeimmistä brasilialaisista laulajista, ja samalla hän on maan naislaulajista kaikkien aikojen toiseksi parhaiten myynyt yli 26 miljoonalla albumillaan.


title: Ruusuristiläisyys

text: Ruusuristiläisyys on mystiikkaan perustuva liike, jonka väitetään saaneen alkunsa Christian Rosenkreutzin 1420-luvulla kokoamasta veljeskunnasta. Yleisesti tunnetuksi järjestö tuli Euroopassa 1600-luvulla, ja se oli uuden ajan alun tärkeimpiä okkultistisia virtauksia. 1700-luvulla, rationalismin aikana, ruusuristiläisyyden suosio hiipui. 1800-luvulta alkaen ruusuristiläisiksi itseään sanoneita järjestöjä alkoi syntyä Yhdysvalloissa ja Euroopassa osana okkultismin suosion kasvua.


title: Ruusuristiläisyys

text: Käsite ruusuristiläisyys periytyy nykytutkimuksen mukaan 1600-luvulta, jolloin julkaistiin kolme ruusuristiläistä manifestia, "Fama Fraternitatis" 1614, "Confessio Fraternitatis" 1615 ja "Christian Rosenkreutzin kemialliset häät" 1616. Yhdessä ne esittivät legendan saksalaisesta pyhiivaeltajasta nimeltä ”C.R.C.”, joka kolmannessa manifestissa esiteltiin Christian Rosenkreuziksi. Saksalainen teologi Johannes Valentinus Andreae (Johann Valentin Andeae) tunnusti omaelämäkerrassaan 16-vuotiaana kirjoittaneensa näistä viimeisen osan silkkana vitsinä (ludibrium). Teos poikkeaakin tyyliltään kahdesta muusta. Tekstin perusteella on esitetty, että Valentinuksen nuorena kirjoittamaa tekstiä on täytynyt ennen sen julkaisemista parannella, mutta alkuperäistä versiota ei ole tallessa. Tunnustus ei ole vaikuttanut kaikkiin. Esimerkiksi Rudolf Steiner luennoi vuonna 1923, että Johannes Valentinus kyllä fyysisesti kirjoitti teoksen mutta hänen kättään ohjasi henki.


title: Ruusuristiläisyys

text: Legendan mukaan Rosenkreutz oli opiskellut Lähi-idässä useiden okkultismin mestareiden johdolla ja perustanut ruusuristiläisjärjestön, jonka tarkoituksena oli ”yleismaailmallinen ihmiskunnan uskonpuhdistus”, johon kuului muun muassa poliittisen moninaisuuden ja paavinvallan lakkauttaminen. Ruusuristiläisen kirjallisuuden mukaan Christian Rosenkreutz kuoli 106-vuotiaana vuonna 1484. Rosenkreutzin elinaikana järjestön kerrottiin kasvaneen vain kahdeksan henkeä käsittäväksi, ja hänen kuoltuaan se katosi, mutta syntyneen uudelleen jälleen 1600-luvulla.


title: Ruusuristiläisyys

text: Ruusuristiläisissä teksteissä viitataan usein aikaan ennen 1600-lukua, ja ruusuristiläiset ajattelevat, että ruusuristiläisyyttä on ollut olemassa jo silloin, tosin ei samalla nimellä. 1700-luvulla tullutta muun muassa egyptiläistä Isis–Osiris–Horus-myyttiä pidetään ruusuristiläisten parissa kristillisen kolminaisuuden ajattelun edeltäjänä.


title: Ruusuristiläisyys

text: Ruusuristiläisiä manifesteja ei niiden ilmestyessä yleensä pidetty vakavasti otettavina, vaan ne tulkittiin joko huijauksiksi tai allegorisiksi ohjelmajulistuksiksi. Kulki kuitenkin monenlaista huhua siitä, kuka seuraan kuului ja keneltä jäsenyyttä voisi anoa, koska manifesteissa ei mainittu kerhon osoitetta. Useat tuon ajan ruusuristiläisyyttä koskevat kirjoitukset ovat tästä syystä spekulatiivisia. "Fama Fraternitatisin" julkaiseminen aiheutti vasta- ja puolustuskirjoitusten vyöryn. Vuosina 1614–1620 välillä Euroopassa julkaistiin ruusuristiläisistä noin 200 kirjoitusta, jonka jälkeen (historioitsija Yatesin mukaan) manifestien aiheuttama myrsky äkisti päättyi.


title: Ruusuristiläisyys

text: Syntyaikoinaan 1600-luvulla ruusuristiläisyys tarjosi uskonnon, tieteen ja taikauskon vaikutteita yhdistävän yleisuskonnollisen ajattelusuunnan tilanteessa, jossa reformaatio, tieteen kehitys ja yhteiskunnalliset mullistukset olivat murentaneet perinteistä todellisuuskäsitystä. Ensimmäisessä vaiheessa 1610–1620 ruusuristiläiset manifestit liittyivät protestanttiseen liikkeeseen vastauskonpuhdistusta vastaan. Toisessa vaiheessa 1620–1660 ruusuristiläisyys huhuna salaseurasta, jolla olisi hallussa korkeampaa hengellistä tietoa, palveli poliittisia tarkoitusperiä, erityisesti taistelua Britannian kuningashuoneen palauttamisesta valtaan. Kolmannessa vaiheessa 1710–1740 legenda ruusuristiläisyydestä herätettiin aristokraattisissa piireissä erityisesti vapaamuurari- ja sitä muistuttavissa liikkeissä.


title: Ruusuristiläisyys

text: Myöhempien aikojen ruusuristiläisyyttä pidetään kristinuskon symboliikasta vaikutteita ammentavana esoteerisena liikkeenä, johon on sekoittunut alkemian, hermetismin, gnostilaisuuden, uusplatonismin ja kristillisen kabbalan aineksia. Yleisesti esoteerikot ovat pitäneet itseään kristittyinä. Vasta 1800-luvun lopulta lähtien esoteeriset liikkeet ovat alkaneet esiintyä kristinuskolle vaihtoehtoisina liikkeinä Ruusuristiläisyyttä voidaan verrata muun muassa vapaamuurariuteen ja teosofiaan. Näiden kaikkien suuntien edustajat sanovat tavoittelevansa salaista jumalviisautta muinaisten jumalaistarujen, ajatussuuntauksien ja uskontojen avulla.


title: Ruusuristiläisyys

text: Suomalaisen ruusuristiläisyyden johtohahmo Pekka Ervast oli lähtöisin teosofian piiristä.Hän uskoi aikansa teosofien tavoin Christian Rosenkreutzin olleen historiallinen henkilö ja että tämä ei välttämättä ollut ensimmäinen länsimainen salatieteilijä. Ervastin mukaan, oli ruusuristiläistä salaseuraa koskaan ollut olemassa näkyvässä maailmassa tai ei, se on joka tapauksessa ollut ja on edelleen näkymättömässä henkimaailmassa.


title: Renkomäki

text: Renkomäki on Lahden kaupunginosa noin 5–7 kilometriä keskikaupungin eteläpuolella. Alueen maisemaa leimaa korkea hiekkaharju, josta on otettu soraa. Kasvavan pientaloasutuksen ohella kaupunginosaan sijoittuu autoliikkeitä, bensiinin jakelupiste ja rautakauppa sekä tullin toimitilat. Renkomäki kuului aikaisemmin Orimattilaan, mutta se pakkoliitettiin Lahteen vuonna 1956.


title: Renkomäki

text: Helsinki-Lusi-moottoritien osuudella valtatie 4:stä erkanevat Renkomäessä eritasoliittymät Lahteen sekä seututie 167:n reitille Orimattilan keskustan ja Myrskylän kautta Pernajan Koskenkylään. Lisäksi Renkomäeltä lähtee seututie 296 Lahden Ala-Okeroisten kautta Hollolan Salpakankaalle.


title: Renkomäki

text: Renkomäen pikavuoropysäkiltä 88 kilometrin matka linja-autolla Helsingin Viikkiin kestää nopeimmillaan noin tunnin ja 98 kilometrin matka Helsingin Kamppiin noin tunnin ja 15 minuuttia.


title: Renkomäki

text: Yhdistystoimintaa edustaa Renkomäellä vapaaehtoinen palokunta, joka on perustettu 1947. Lahden kaupunginkirjasto korjasi Renkomäen sivukirjaston ja järjesti kirjaston nimestä yleisökilpailun. Sen nimeksi tuli Renki.


title: Renkomäki

text: Bussiyhteydet: Renkomäen kautta kulkevat linjat 7 (Ämmälä - Karisto), 31 (Soltti - Myyntimiehenkatu) sekä 88, 89 ja 89Z (Orimattila - Lahti - Heinola)


title: Renkomäki

text: Renkomäen aluetta on merkitty Päijät-Hämeen liiton 2014 maakuntakaavaan keskustatoimintojen alakeskukseksi ca7:nä.


title: Renkomäki

text: Renkomäellä toimii 90 päivähoitopaikan Renkomäen päiväkoti Lakkitehtaantie 3:ssa, jonne pääsee linja-autovuorolla 89. Alueella on myös Renkomäen kirjasto.


title: Secret of the Runes

text: Secret of the Runes on sinfonista metallia soittavan Therionin musiikkialbumi, joka julkaistiin vuonna 2001. Se käsittelee skandinaavista mytologiaa.Kaikki kappaleet "Johnsson-Karlsson" paitsi ”Ginnungagap” "Niemann-Johnsson-Karlsson.


title: Secret of the Runes

text: Tällä versiolla on kaksi lisäkappaletta:


title: Secret of the Runes

text: Levyn rajoitetulla painonksella on niin ikään kaksi bonuskappaletta:


title: Secret of the Runes

text: Kannessa ja vihossa esiintyvät riimut ovat skandinaavisia riimuja, vanhempaa Fuþark -aakkostoa. Takakannessa kullekin kappaleelle on annettu oma riimunsa:Levyn nimi on kirjoitettu kanteen vanhemmalla Fuþark-kirjaimistolla seuraavasti:


title: Secret of the Runes

text: ᛇᛖᚲᚱᛖᛏ ᛟᚠ ᚦᛖ ᚱᚢᚾᛖᛇ


title: Secret of the Runes

text: ja se kuuluu translitteroituna "”sekret of þ(th)e runes”".


title: Marion Zimmer Bradley

text: Marion Eleanor Zimmer Bradley (3. kesäkuuta 1930 – 25. syyskuuta 1999) oli yhdysvaltalainen tieteis- ja fantasiakirjailija. Bradley tunnetaan etenkin tieteisfantasiaa edustavasta Darkover-sarjasta, jonka maailmaa on usein verrattu Tolkienin Keskimaahan ja Frank Herbertin Dyyni-romaaneihin. Bradleyn kansainvälinen läpimurto oli vuonna 1982 ilmestynyt "Avalonin usvat", joka kertoi kuningas Arthurin tarinan naisten näkökulmista.


title: Marion Zimmer Bradley

text: Vuonna 2014 Bradleyn tytär ja poika kertoivat äitinsä käyttäneen heitä seksuaalisesti hyväksi.


title: Marion Zimmer Bradley

text: Marion Eleanor Zimmer syntyi Albanyssa, New Yorkin osavaltiossa 3. kesäkuuta 1930. Hänen isänsä oli Leslie Zimmer, maanviljelijä ja puuseppä, ja äitinsä historiantutkija Evelyn Parkhurst Conklin. Äidillä oli vahva vaikutus Bradleyn kehitykseen.


title: Marion Zimmer Bradley

text: Bradleyn ensimmäinen opiskelupaikka oli New York State College for Teachers 1946, jonka hän kuitenkin keskeytti kahden vuoden jälkeen. Myöhemmin Bradley jatkoi opintojaan 1960-luvulla Hardin-Simmons Universityssä Texasin Abilenessa, josta hän valmistui 1964. Koulutukseltaan Bradley oli psykologi ja parapsykologi, mutta hän opiskeli myös laulua. Valmistumisen jälkeen Bradley opiskeli lisäksi vielä University of Californiassa, Berkeleyssä.


title: Marion Zimmer Bradley

text: Hänen ensimmäinen avioliittonsa Robert Alden Bradleyn kanssa kesti vuodesta 1949 vuoteen 1964. Alle kuukausi eronsa jälkeen hän nai Walter Breenin; pariskunta päätyi asumuseroon vuonna 1979 mutta lopullisesti avioliitto purkautui vasta 1990. Avioliitoistaan Bradleyllä on kaksi poikaa, David Bradley ja Mark Greyland sekä tytär Moira Greyland. David on seurannut äitinsä jalanjälkiä kirjailijana.


title: Marion Zimmer Bradley

text: Vuonna 1965 Bradley suoritti Bachelor of Arts -tutkinnon teksasilaisessa Hardin-Simmonsin yliopistossa. Tämän jälkeen hän muutti Kaliforniaan, jatkaakseen opintojaan Berkeleyn yliopistossa.


title: Marion Zimmer Bradley

text: Viimeisinä vuosinaan Bradley kärsi sydänvaivoista ja hänen terveytensä heikkeni vähitellen. Syyskuun 21. 1999 hän sai vaikean sydänkohtauksen ja neljä päivää myöhemmin hän menehtyi. Hänen tuhkansa siroteltiin Glastonbury Toriin Englannissa.


title: Marion Zimmer Bradley

text: Vuonna 2014 Bradleyn tytär Moira Greyland kertoi äitinsä hyväksikäyttäneen häntä seksuaalisesti kolmevuotiaasta 12-vuotiaaksi asti: "Walter (Breen, Bradleyn aviomies) oli joukkoraiskaaja, jolla oli paljon, paljon, paljon uhreja (minä nimesin poliisille 22 uhria), mutta Marion oli paljon, paljon pahempi. Hän oli julma ja väkivaltainen; seksuaalisesti hän ei pystynyt hillitsemään itseään. Minä en ollut hänen ainoa uhrinsa eivätkä kaikki uhrit olleet tyttöjä." Bradleyn poika Mark Greyland on sen jälkeen myös kertonut joutuneensa myös äitinsä seksuaalisen hyväksikäytön ja äärimmäisen julman henkisen väkivallan uhriksi.


title: Marion Zimmer Bradley

text: Paljastukset ovat tyrmistyttäneet tieteis- ja fantasiakirjailijoiden yhteisön, jossa Bradleyä on arvostettu kirjallisten ansioiden lisäksi ennen kaikkea sen takia, että hän auttoi lukuisia lupaavia kirjoittajia heidän uransa alkuvaiheissa. Osa on jo ilmoittanut lahjoittavansa Bradleyn ostamien novellien tekijänoikeuspalkkiot seksuaalisen hyväksikäytön uhreja tukeville järjestöille.


title: Marion Zimmer Bradley

text: Bradleyn ensimmäinen novelli julkaistiin Fantastic/Amazing Stories -lehdessä kirjoituskilpailun myötä 1949 ja ensimmäisen kerran hän sai novellinsa myytyä vuonna 1952 Vortex-lehteen.


title: Marion Zimmer Bradley

text: Bradleyn ensimmäinen romaanimittainen tarina, "Falcons of Narabedla", julkaistiin Other Worlds -lukemistossa toukokuussa 1957. Uransa alkuvuosina Bradley kirjoitti myös valtavirtakirjallisuutta useiden salanimien turvin.


title: Marion Zimmer Bradley

text: Bradleyn keskeisiin teoksiin kuuluu tieteisfantasiasarja Darkover, josta ei ole suomennettu yhtään osaa. Sarja ulottuu koko Bradleyn kirjailijanuran kestoiseksi: ensimmäiset osat julkaistiin 1960-luvulla ja viimeisimmät hänen kuolemansa jälkeen. Darkover-sarjaan kuuluu parikymmentä Bradleyn nimellä kirjoitettua kirjaa, joiden lisäksi on ilmestynyt myös parikymmentä novellikokoelmaa, joissa on useiden eri kirjoittajien Darkover-tarinoita.


title: Marion Zimmer Bradley

text: Bradleyn tunnetuin yksittäinen romaani on Avalonin usvat (1982, suomeksi 1986), joka kertoo kuningas Arthurin tarinan naisnäkökulmasta. Myöhemmin Bradley palasi Avalon-aiheeseen vielä jatko-osissa. Avalon-romaaneissa esiintyy sisarusten välistä insestiä.


title: Marion Zimmer Bradley

text: Bradley toimi mentorina ja tukijana useille aloitteleville kirjailijoille, erityisesti naispuolisille, joista monet nousivat maineeseen hänen lehtensä ja novelliantologioidensa kautta. Heistä tunnetuimpia on Mercedes Lackey.


title: Marion Zimmer Bradley

text: Bradleyn viimeisinä vuosina ilmestyi useita teoksia, jotka hän oli kirjoittanut yhdessä toisten kirjailijoiden kanssa. Hänen kuoltuaan nämä ovat jatkaneet Bradleyn ideoiden ja keskeneräisiksi jääneiden tarinoiden täydentämistä.


title: Basse Santa Su

text: Basse Santa Su (joskus Basse) on kaupunki Gambiassa. Se on Upper River Divisionin pääkaupunki ja sijaitsee Fuladu Eastin alueella, Gambiajoen etelärannikolla, 396 kilometrin päässä Banjulista. Asukasluku oli vuonna 1993 9 265 ja vuonna 2006 14 856.


title: Carl Jungebrand

text: Carl Jungebrand (s. 1. lokakuuta 1964) on suomalainen koripalloerotuomari. Suomessa SM-koriksessa hänet on valittu vuoden tuomariksi viisi kertaa peräkkäin vuosina 1987–1991.


title: Carl Jungebrand

text: Jungebrand on tuominnut kansainvälisiä otteluita MM- (1990, 1994, 2006), olympia- (1988, 1996, 2000, 2008) ja EM-tasolla (kuusi kertaa, kolmasti loppuottelussa). Hän tuomitsi vuoden 2006 MM-kilpailujen loppuottelun.


title: Carl Jungebrand

text: Jungebrand on ollut tuomitsemassa neljässä Olympialaisten koripalloturnauksessa. Pekingin Olympiaturnauksessa hän toimi päätuomarina Kiinan ja Yhdysvaltain välisessä alkusarjan ottelussa, joka oli ennakkoarvioiden mukaan noin miljardilla katsojalla kaikkien aikojen seuratuin koripallo-ottelu. Jungebrand oli myös yksi kolmesta tuomarista, joka pääsi tuomitsemaan Espanjan ja Yhdysvaltain välisen loppuottelun Pekingissä. Hän myös viheltää Euroliigan pelejä.


title: Carl Jungebrand

text: Jungebrand aloitti vuonna 2013 kansainvälisessä koripalloliitossa FIBA:ssa erotuomarijohtajana.


title: Carl Jungebrand

text: Tammikuussa 2016 Jungebrand palkittiin Suomen Urheilugaalassa Vuoden Urheiluvaikuttajana.


title: Once Caldas

text: Once Caldas on kolumbialainen jalkapalloseura joka on perustettu vuonna 1959 kahden Manizalesilaisen joukkueen yhdistyessä. Once Caldas voitti yllättäen Copa Libertadoresin vuonna 2004, kun se löi loppuottelussa argentiinalaisen Boca Juniorsin.


title: Bach Alto Cantatas

text: Bach Alto Cantatas on mezzosopraano Monica Groopin resitaalilevy joka julkaistiin vuonna 1998. Yhdessä Keski-Pohjanmaan kamariorkesterin ja sen johtajan Juha Kankaan kanssa nauhoitettu levy sisältää kolme J.S. Bachin kantaattia, järjestysnumeroiltaan 35 "(Geist und Seele wird verwirret)", 169 "(Gott soll allein mein Herze haben)" ja 170 "(Vergnügte Ruh, beliebte Seelenlust)". Yleisradion musiikkiosasto valitsi sen vuoden levykseen 1998.


title: COSATU

text: COSATU () on joulukuussa 1985 perustettu eteläafrikkalaisten rotujen tasa-arvoa ajaneiden ja apartheidia vastustaneiden ammattiliittojen keskusjärjestö. Järjestön perustamisen aikoihin siihen kuului 33 jäsenjärjestöä ja 500 000 jäsentä, mutta nykyään sen jäsenmäärä on jo yli 2 miljoonaa. COSATU toimi apartheidin aikana läheisessä yhteistyössä UDF:n kanssa ja kuuluu nykyisin ANC:n ja Etelä-Afrikan kommunistisen puolueen liittoon, joka toimii maan hallituspuolueena.


title: Õ

text: Õ (õ) on koltansaamessa, virossa, võrossa, portugalissa ja vietnamissa käytettävä kirjain.


title: Õ

text: Virossa se ääntyy vokaaliäänteenä ja koltansaamessa melko samantyyppisenä vokaalina sekä portugalissa nasaalivokaalina ). Vietnamissa merkki viittaa äänteeseen narisevalla äänellä (. Äänteen tildellä merkittävä tooni on nouseva ja siinä esiintyy glottaalinen tauko, jonka jälkeen nouseva tooni jatkuu.


title: Õ

text: Õ on viron kirjaimiston 27. kirjain. Aikaisemmin sitä merkittiin Ö-kirjaimella, mutta 1800-luvun alussa Otto Wilhelm Masing otti käyttöön Õ-kirjaimen estääkseen sekaannukset useiden homonyymien välillä ja osoittaakseen selvästi kuinka ääntää sana.


title: Kontulan ostoskeskus

text: Kontulan ostoskeskus, puhekielessä Kontulan ostari, on Suomen suurin kattamaton ostoskeskus. Ostoskeskuksessa on liiketilaa noin 22 000 neliömetriä. Kävijämäärä on päivässä noin 30 000. Vuositasolla liikevaihto yltää noin 80 miljoonaan euroon. Ostoskeskusta hoitaa Kontulan ostoskeskuksen yrittäjäyhdistys ry.


title: Kontulan ostoskeskus

text: Ostoskeskuksessa toimii yli 80 eri liikettä, joihin lukeutuvat muun muassa kolme suurta päivittäistavarakauppaa Kontumarket, Lidl ja S-market sekä kaksi apteekkia. Lisäksi ostoskeskuksen yhteydessä on runsaasti julkisia palveluja kuten kirjasto ja nuorisotalo. Pankkipalveluita ostarilla ei enää ole Nordean ja Osuuspankin lakkautettua konttorinsa. Ostoskeskuksen yhteydessä sijaitsee myös Kontulan metroasema.


title: Kontulan ostoskeskus

text: Kontulan ostoskeskuksen suunnitteli KK:n arkkitehti Aino Tandefelt-Laurila, ja se valmistui vuonna 1967. Sen suurin liike, Kotikontu, oli yli 1 000 neliömetrin liiketilallaan Suomen suurin päivittäistavaraliike. Avajaispäivänä paikalle tulivat helikopterin kyydissä Batman ja Robin, ja alueen lapset kävivät kahmimassa jaossa olleita karamelleja. Ostoskeskuksen lihamestarit grillasivat viereisessä metsässä kokonaisen härän päivän kunniaksi.


title: Kontulan ostoskeskus

text: Kilpailu oli kovaa, ja marketit kosivat asiakkaita erilaisilla tarjouksilla ja tempauksilla. Kotikontu muisti vastamuuttaneita asukkaita jakelemalla ovenkahvoihin kahvipaketteja tervetuliaislahjana. Kauppojen kahvitarjoilut 1960-luvulla saattoivat houkutella liikkeisiin tuhansia ihmisiä. Kauppojen tempauksista tunnetuimpia on Kotikonnun kalanäyttely vuodelta 1972. Vetonaulaksi näyttelyyn oli lennätetty Kööpenhaminasta 3,5-metrinen hai roikkumaan kalaosaston kattoon.


title: Kontulan ostoskeskus

text: Ostoskeskusta laajennettiin vuosina 1986–1988, sen jälkeen kun Helsingin metroa jatkettiin Itäkeskuksesta Kontulaan.


title: Kontulan ostoskeskus

text: Ostoskeskus pääsi uutisotsikoihin marraskuussa 2006. YouTube-videopalveluun oli ladattu video, jossa FPS Securityn palkkalistoilla oleva vartija pahoinpiteli maassa sidottuna makaavaa puolustuskyvytöntä ihmistä potkien tätä rintaan. Ohikulkija oli sattumalta nähnyt vartijoiden käyvän humaltuneeseen käsiksi ja päätti kuvata tapahtuman ylikulkusillalta matkapuhelimellaan. Video sai Youtubessa lyhyessä ajassa suuren määrän katsojia. Vartijoiden työnantaja FPS Security jätti tapauksesta tutkintapyynnön poliisille ja kertoi, että tilanne ei olisi vaatinut "kuvatun kaltaisten voimakeinojen käyttöä". Tapauksesta käynnistettiin poliisitutkinta ja se käynnisti laajan keskustelun vartijaväkivallasta. Poliisin esitutkinta pahoinpitelystä valmistui marraskuun 2006 lopulla.


title: Kontulan ostoskeskus

text: Lähivuosien aikana Kontulan ostoskeskuksen ympäristöä tullaan kehittämään huomattavasti. Ostoskeskuksen ylle suunnitellaan rakennettavan hotelli ja toimistorakennuksia. Ostoskeskuksen pohjoispuolen pysäköintialuetta suunnitellaan rakennettavaksi, jolloin autot käyttäisivät sekä metroradan päälle rakennettavaa että maanalaista pysäköintihallia.


title: Kontulan ostoskeskus

text: Ostoskeskuksessa on myös runsaasti julkisia palveluja, kuten Kontulan kirjasto, Kontupiste/Lippupiste (FC Kontu), Kuntokellari, Lähiöasema, Nuorten toimintakeskus (jonka yhteydessä skeittihalli), Kontulan terveysasema ja Kontulan uimahalli.


title: Kontulan ostoskeskus

text: Kontulan ostarilta löytyy muutaman kymmenen metrin säteellä kolme suurta päivittäistavarakauppaa, jotka ovat Kontumarket, Lidl ja S-market. Erilaisia kodintarvikkeita tarjoavat mm. Kiva kauppa ja Saiturinpörssi. Ostarilla toimii kaksi apteekkia: Kontulan Apteekki ja Kontulankaaren apteekki. Optikkoliikke Instrumentarium Erikoiskauppoja / palveluja löytyy katutasolla myös moneen lähtöön. Kirkollisena tilana toimii Metrokappeli-helluntaiseurakunta. Erityisen paljon ostarilla on ravintoloita ja baareja. Syksyllä 2012 ostarilla sijaitsi 18 baaria ja ravintolaa.


title: Kontulan ostoskeskus

text: Vuonna 1975 perustettu Kontulan kirjasto sijaitsee ostoskeskuksen yhteydessä. Kirjastossa on lukusali ja käsikirjasto, lapsille pelitietokoneita ja tietokoneita asiakaskäyttöön. Kaupunki etsii kirjastolle uutta, tilavampaa sijoituskohdetta.


title: Kontulan ostoskeskus

text: Kontulan uimahallin peruskorjaus valmistui 4. huhtikuuta 2007. Uimahallin puku-, pesu- ja saunahuoneet uusittiin ja lastenallas eriytettiin isosta altaasta. Lisäksi halliin rakennettiin hissi pesutiloista allastasolle sekä kylmävesi- ja virkistysallas.


title: Sormijatkaminen

text: Sormijatkamista käytetään sahatavaran jatkamisen sekä puusepänteollisuudessa esimerkiksi virheettömän sahatavaran valmistamiseen lyhyemmistä kappaleista. Sormijatkamiseen kehitettyjen linjojen pääosat:


title: Sormijatkaminen

text: Sormijatkaminen tapahtuu jyrsinnän ja liimanlevityksen jälkeen, sahatavaramittainen raaka-aine liimataan yhteen puristamalla, ja valmis liimattu aihio katkaistaan tarvittavaan määräpituuteen vasta sen jälkeen. Liimauksessa käytetään yleensä polyuretaaniliimaa, joka on 1-komponenttinen läpikuultava liima. Rakennesahatavaran jatkamiseen käytetään fenoli-resorsinolihartsiliimaa, jolloin puristusolosuhteilla on vaikutusta sauman lujuuteen. Rakennetarkoituksiin käytettäessä valmistettava normien mukaan. Myös vaneria voidaan jatkaa sormiliitoksilla (yleensä vinoliitos).


title: Dave Bautista

text: David Michael ”Dave” Bautista (s. 18. tammikuuta 1969 Washington, DC) on yhdysvaltalainen showpainija ja näyttelijä. Painijana hänet tunnetaan nimellä Batista. Hänen nykyinen painonsa on 126 kg (278 paunaa), mutta ennen se oli 143–144 kg, ja pituutta hänellä on 190 cm (6 jalkaa, 3tuumaa). Isoimmillaan Batistan pituudeksi on väitetty 200 cm ja painoksi jopa 152 kg. 2010-luvulla Bautista on aloittanut uraa näyttelijänä. Hänen toistaiseksi tunnetuin roolinsa lienee Drax Tuhoaja vuoden 2014 elokuvassa "Guardians of the Galaxy". Hän jatkaa roolissa vuoden 2017 jatko-osassa "Guardians of the Galaxy Vol. 2" sekä vuonna 2018 elokuvassa "". Vuonna 2015 Bautista esiintyi James Bond -elokuvassa "007 Spectre".


title: Dave Bautista

text: Batista aloitti painiuransa WCW Power Plantissa, jossa Sgt. Buddy Lee Parker kertoi Batistalle, ettei hän koskaan menestyisi alalla. Tämän jälkeen Batista meni WWF:ään, josta hänet lähetettiin Afa Anoa'in painikouluun Wild Samoan Training Centreen.


title: Dave Bautista

text: Batista debytoi Ohio Valley Wrestlingissä (OVW) vuonna 2000. OVW-aikanaan hänet tunnettiin nimellä Leviathan. Disciples of Synn -tiimin jäsenenä hän oli voittamaton, kunnes hävisi OVW:n "Christmas Chaos"issa World Wrestling Federationin Kanelle Steve Austinin otettua osaa otteluun. Myöhemmin hän voitti OVW Heavyweight -mestaruuden 'The Machine' Doug Bashamilta, mutta hävisi sen myöhemmin The Prototypelle. Pari kuukautta myöhemmin Batista siirtyi World Wrestling Entertainmentiin OVW:stä.


title: Dave Bautista

text: Batista aloitti WWE-uransa 9. toukokuuta 2002 "SmackDown!"-jaksossa esiintyen Deacon Bautistana, Reverend D-Vonin heel-apurina. Batistan debyyttiottelu oli tag team -ottelu D-Vonin kanssa Faarooqia ja Randy Ortonia vastaan. Batistan joukkue voitti Batistan tehtyä Ortonille "spinebuster"in. Tästä seurasi monien viikkojen pituinen vihanpito näiden kyseisten kilpakumppanien kesken, jonka aikana Orton yritti voittaa D-Vonin sekä Batistan useiden eri kumppanien avulla, mutta hävisi joka kerralla. Batista kärsi kahdeksannen tappionsa Rikishiä vastaan. Ottelussa D-Von vahingossa löi häntä ja antoi Rikishille mahdollisuuden voittaa Batistan. Batistan ja D-Vonin välille syntyi tästä riitaa seuraavien viikkojen aikana, ja lopulta Batista käänsi D-Vonille selkänsä. Tämän jälkeen hän siirtyi Raw'hon ja hänet nimettiin uudelleen Batistaksi. Hän muodosti liiton Ric Flairin kanssa ja aloitti "feudin" Kanea vastaan, jonka hän päihitti ppv-debyytissään Armageddon 2002 -tapahtumassa.


title: Dave Bautista

text: Tammikuussa 2003 Batista muodosti Triple H:n, Ric Flairin ja Randy Ortonin kanssa Evolution - ryhmän. Batista kuitenkin joutui melkein koko vuodeksi pois kehästä telottuaan olkalihaksensa Raw:n house show:ssa tag team -ottelussa Dudley Boyzia vastaan. Batistan vaiva uusiutui hänen treenatessaan loukkaantumisen jälkeen, ja poissaolo pitkittyi. Batista teki paluunsa Raw'hon 20. lokakuuta 2003 ottelussa Goldbergin ja Shawn Michaelsin välillä. Batistan telottua Goldbergin nilkan terästuolilla Evolution tuli paikalle ja Triple H ojensi hänelle palkkiona 100,000 dollaria. 10. marraskuuta Goldberg voitti Batistan Triple H:n aiheuttamalla hylkäämisellä.


title: Dave Bautista

text: Armageddon 2003:ssa Batista osallistui kahteen otteluun: hän hävisi Shawn Michaelsille single-ottelun, mutta voitti tag team turmoil -ottelun Ric Flairin kanssa ja voittivat World Tag Team Championship -mestaruuden. Illan päätyttyä Evolution-tiimin jäsenillä oli hallussaan kaikki WWE:n miespuolisten painijoiden mestaruudet. Batista ja Ric Flair pitivät vöitä 16. helmikuuta 2004 saakka, jolloin he hävisivät ne Booker T:lle ja Rob Van Damille. Myöhemmin he voittivat vyöt takaisin. Vuoden 2004 puolivälissä Randy Orton peittosi Chris Benoit:n ja voitti World Heavyweight -mestaruuden. Ortonin mestaruuden jälkeen Triple H hylkäsi Ortonin Evolutionista ja sanoi mestaruuden kuuluvan hänelle itselleen. Batista teki Ortonille "electric chair drop"in merkiksi siitä, että hän ei enää kuulunut Evolutioniin.


title: Dave Bautista

text: Survivor Series 2004:ssä Triple H, Batista, Gene Snitsky, ja Edge kohtasivat Mavenin, Chris Jerichon, Chris Benoit'n ja Randy Ortonin kahdeksan miehen eliminointiottelussa, jossa panoksena oli mahdollisuus päästä toimimaan RAW'n toimitusjohtajana kuukauden ajan, jokainen voittajajoukkueen jäsen toimisi viikon kyseisessä toimessa. Batistan joukkue hävisi, mikä synnytti ongelmia Evolutionin sisällä.


title: Dave Bautista

text: Seuraavien kahden kuukauden aikana Batistan ja Triple H:n välit muuttuivat huonommaksi. Batistan hävittyä Chris Jericholle Triple H loukkasi Batistaa yleisön edessä. Sinä iltana Batista uhosi lähtevänsä Evolutionista, mutta myöhemmin selvitti olevansa yhä osa tiimiä ja sanoi vain huijanneensa yleisöä. Silti Batista alkoi seuraavina viikkoina osoittaa enemmän facen merkkejä Evolutionin heel-tyylistä huolimatta. Hän kuitenkin yhä pysyi uskollisena Triple H:lle ja Evolutionille auttamalla heitä otteluissa.


title: Dave Bautista

text: Kun vuosi 2005 alkoi, Triple H tajusi, että Batistasta, kuten Randy Ortonista aikaisemmin, oli tulossa uhka hänen World Heavyweight -mestaruudelleen. Triple H ehdotti, ettei Batista ilmaantuisi Royal Rumble -otteluun ja keskittyisi suojelemaan hänen mestaruuttaan. Batista kuitenkin osallistui Rumbleen ja voitti sen eliminoiden ottelun lopuksi John Cenan. Hän sai oikeuden osallistua Wrestlemania 21:n pääotteluun valitsemaansa maailmanmestaria vastaan.


title: Dave Bautista

text:
Triple H yritti saada Batistan haastamaan WWE:n toisen maailmanmestarin "SmackDown!"in John "Bradshaw" Layfieldin hänen sijastaan ja kehitti suunnitelman, jossa Batistan yli ajaisi Layfieldin limusiinia muistuttava auto. Batista ei halunnut Evolutionin apua ja halusi kohdata JBL:n yksin. Triple H kuitenkin halusi välttämättä tulla koko porukalla mukaan ja niin ollen pelasti hänet jäämästä limusiinin alle. Batista pääsi selville Triple H:n suunnitelmasta salakuuntelemalla hänen ja Ric Flairin välistä keskustelua, ja hän teeskenteli viimeiseen saakka allekirjoittavansa sopimuksen "SmackDown!"-brändin kanssa ja haastavansa JBL:n. Lopulta hän kuitenkin heitti Triple H:n pöydän läpi "power bombilla" ja ilmoitti vievänsä häneltä World Heavyweight -mestaruuden Triple H:lta Wrestlemaniassa.
Batistasta tuli World Heavyweight -mestari 3. huhtikuuta Wrestlemania 21:ssä. Tämän jälkeen hän alkoi käyttää kuuluisaa "peukut ylös, peukut alas" -elettä merkkinä "Batista Bomb" -erikoisliikkeestään. Batista kohtasi jälleen Triple H:n mestaruudestaan Backlash-tapahtumassa. Hän säilytti mestaruuden, mutta feudi Triple H:n kanssa jatkui. Feudin aikana hän auttoi kuuluttaja Jim Rossia voittamaan Triple H:n Raw'ssa. Ric Flair petti vanhan kumppaninsa Batistan ja hyökkäsi Triple H:n kanssa hänen kimppuunsa hänen puolustaessaan mestaruuttaan Edgeä vastaan. Triple H haastoi Batistan "Hell in a Cell" -otteluun, joka pidettiin Vengeance-tapahtumassa. Batista selvisi Triple H:n "pedigree"-erikoisliikkeestä ja voitti hell in a cell -ottelun ja säilytti tittelinsä. Voiton ansiosta Batistasta tuli ensimmäinen, joka on onnistunut voittamaan Triple H:n Hell in a cellissä.


title: Dave Bautista

text: Kesäkuun 30. Batista siirtyi "SmackDown!iin" ja debytoi SmackDownissa John "Bradshaw" Layfield juhliessa voitettuaan kuuden miehen eliminointiottelun ja tultuaan uudeksi WWE-mestariksi. JBL ja Batista kohtasivat Great American Bashissä 24. heinäkuuta, jolloin JBL voitti Batistan hylkäämisellä tuomarin nähtyä Batistan käyttävän terästuolia apunaan. He kävivät uusintaottelun SummerSlamissa 21. elokuuta No Holds Barred -säännöillä. Batista voitti ottelun tehtyään JBL:lle "powerbombin" teräsrappusten päälle. Feudi saavutti huipunsa "SmackDown!"in jaksossa, joka oli ensimmäinen jakso sen jälkeen, kun show’n televisiolähetys siirrettiin perjantai-iltoihin. Batista säilytti vyönsä "bull rope matchissa". Pian voitettuaan mestaruusottelun Eddie Guerreroa vastaan, WWE.com ilmoitti, että Batistalta oli revennyt selkälihas marraskuun 11. "SmackDown!"-jakson kuvauksissa Big Show'n ja Kanen heitettyä hänet "chokeslamilla" selostuspöydän läpi. Batistan oli määrä puolustaa mestaruuttaan Guerreroa ja Randy Ortonia vastaan 18. marraskuuta, mutta ottelua ei käyty Eddie Guerreron kuoltua yllättäen 13. marraskuuta. Muiden painijoiden tapaan Batista kunnioitti Guerreron muistoa seuraavan viikon "SmackDown!"- ja "Raw"-jaksoissa.


title: Dave Bautista

text: Batista johti "SmackDown!"in tiimiä "Raw'n" tiimiä vastaan brändien välisessä feudissa ennen Survivor Seriesiä. Feudissa Big Show ja Kane heittivät Batistan useita kertoja "chokeslam"illa, millä selitettäisiin Batistan loukkaantuminen. Batista lopulta johti tiiminsä voittoon Survivor Seriesin pääottelussa. Batistan pelastettua Rey Mysterio "Raw"'n hallitsevien tag team -mestareiden, Big Show’n ja Kanen hyökkäykseltä, Armageddon-tapahtumaan järjestettiin tag team -ottelu, jossa Batista ja Mysterio kohtaisivat Big Show’n ja Kanen.


title: Dave Bautista

text: 16. joulukuuta "SmackDown!"issa Batista ja Mysterio voittivat WWE Tag Team -mestaruudet MNM:ltä ottelussa, jonka he omistivat Eddie Guerrerolle. Kohtaamisesta Big Show’n ja Kanen kanssa Armageddonissa tuli mestarit vastaan mestarit -ottelu. Batista ja Mysterio hävisivät ottelun Kanen peitettyä Mysterion "chokeslam"insa jälkeen. Batista ja Mysterio hävisivät mestaruutensa kaksi viikkoa myöhemmin "SmackDown!"issa MNM voitettua Batistan ja Mysterion WWE:hen palaavan Mark Henryn avulla. Henry hyökkäsi Batistan kimppuun ja teki hänelle "World's Strongest Slam"in. Batista ja Mysterio hävisivät toistamiseen uusintaottelussa, joka oteltiin häkissä (): Henry otti osaa kyseiseen otteluun.


title: Dave Bautista

text: 9. tammikuuta WWE.com ilmoitti, että Batistalta repeytyi oikea olkalihas ottelussa Mark Henryä vastaan live-lähetyksen aikana 6. tammikuuta Veronassa, New Yorkissa. WWE.com ilmoitti, että vammansa takia Batistan on pakko luopua World Heavyweight -mestaruudesta "SmackDown!"issa Philadelphiassa 13. tammikuuta. Vain kaksi päivää aikaisemmin Batista oli ohittanut Triple H:n ennätyksen 280 päivää kestäneellä mestaruuskaudellaan. Myöhemmin sinä iltana Kurt Angle voitti "Battle royal" -ottelun ja hänestä tuli uusi World Heavyweight -mestari. Kirjassaan "Batista Unleashed" Batista sanoi, että hänen mielestään Henry oli "huolimaton" heidän ottelunsa aikana, sillä hän ei varoittanut Batistaa siitä, että liike ("Chocolate Mousse") oli tulossa. Daven käsi leikattiin 12. tammikuuta, ja leikkaus onnistui hyvin.


title: Dave Bautista

text: Batista ilmaantui No Way Out -tapahtumaan ja kertoi yleisölle, että kunhan hänen kätensä on parantunut, hän palaisi ottamaan World Heavyweight -mestaruutensa takaisin. Batista teki virallisen paluun "SmackDown!"in kehään 7. heinäkuuta ja kutsui loukkaantumisestaan vastuussa olevan miehen, Mark Henryn, kehään. "Saturday Night's Main Event"issä Batista voitti ensimmäisen loukkaantumisen jälkeisen televisioidun ottelunsa kuuden miehen tag team -ottelun Rey Mysterion ja Bobby Lashleyn kanssa King Bookeria (Booker T), Finlayta ja Mark Henryä vastaan. Erikoisena käänteenä Mark Henry loukkaantui ja määrätty ottelu Batistaa vastaan tulevassa Great American Bashissä peruttiin, ja miesten välinen feudi pitkittyi.


title: Dave Bautista

text: Great American Bashissa Batista esitti avoimen haasteen saadakseen loukkaantuneelle Henrylle korvaajan, ja haasteeseen vastasi Mr. Kennedy. Batista hävisi ottelun diskauksella, kun hän kuristi kengällään Mr. Kennedyä kulmatolpassa liian kauan. Ottelun jälkeen Batista jatkoi Kennedyn murjomista, ja tuloksena Kennedy sai 20 tikkiä otsaansa. Batista hävisi toisenkin ottelun Kennedyä vastaan uloslaskun seurauksena "SmackDown!"issa. Lopulta Batista peittosi Kennedyn 4. elokuuta.


title: Dave Bautista

text: Batista tavoitteli tähän aikaan maailmanmestaruuksia ja kohtasi sekä ECW-mestari Big Show’n ja World Heavyweight -mestari King Bookerin SummerSlamissa ja "SmackDown!"issa. Batista voitti SummerSlamin ottelun, mutta ei mestaruutta, sillä ottelu päättyi diskaukseen. "SmackDown!" -ottelussa pari viikkoa myöhemmin, Booker säilytti mestaruutensa kätyreidensä William Regalin ja Finlayn avulla.


title: Dave Bautista

text: Batista pysyi yhä suurimpana haastajana King Bookerille ja otteli tätä vastaan useasti samalla, kun hänellä oli käynnissä feudi Finlayta vastaan. Lopulta Batista voitti World Heavyweight Championship -vyön Survivor Series 2006:ssa Philadelphian Wachovia Centerissä, samalla areenalla jolla hän tammikuussa joutui luovuttamaan vyön.


title: Dave Bautista

text: Vuoden alussa Batista puolusti mestaruuttaan Mr. Kennedyä vastaan Royal Rumblessa. Kaksi kuukautta myöhemmin Wrestlemania 23:ssa Batista hävisi mestaruuden Royal Rumble -ottelun voittajalle, The Undertakerille. He jatkoivat taisteluaan mestaruudesta Backlashissa "last man standing" -ottelussa ja häkkiottelussa 11. toukokuuta "SmackDown!"issa. Tämän jälkeen "Money in the Bank" -tikasottelun voittanut Edge käytti mestarin haastamismahdollisuuttaan hyväkseen ja voitti mestaruuden Undertakerilta. Batista haastoi sitten Edgen mestaruudesta kolmesti: Judgement Dayssä, One Night Standissä häkissä ja Vengeancessä. Vengeancen tappion seurauksena Batista menetti mahdollisuutensa enää haastaa Edge hänen kuluvan mestaruuskautensa aikana.


title: Dave Bautista

text: Batista otti vastaan The Great Khalin haasteen Great American Bashissä. Edge luovutti World Heavyweight -vyön loukkaannuttuaan viikkoa ennen tapahtumaa, ja Khalista tuli uusi World Heavyweight -mestari, eliminoituaan Batistan ja voitettuaan "battle royalen". Batista ja Kane, Edgen mahdolliset vastustajat, kohtasivat Khalin "triple threat" -ottelussa, jossa Khali säilytti mestaruutensa. Batista sai diskausvoiton Khalista ssä Khalin käytettyä terästuolia. Batista voitti lopulta kolmannen maailmanmestaruutensa kahdeksan peräkkäisen yrityksen jälkeen peitottuaan Khalin Unforgivenissa ottelussa, johon Rey Mysterio sotkeutui. Batistan ensimmäinen haaste oli Great Khalia vastaan "punjabi prison" -ottelussa No Mercyssä, jonka Batista voitti ja säilytti vyönsä, vaikka Khali oli lähes koko ajan niskan päällä. Hän voitti ottelun hyppäämällä sisemmästä bambupuurakennelmasta ulompaan ja lyhensi siten pakoreittiään huomattavasti.


title: Dave Bautista

text: Undertakerin paluun jälkeen Unforgivenissa, kaksikko uusi feudinsa Cyber Sundayssa, jossa fanit valitsivat Stone Cold Steve Austinin ottelun tuomariksi. Batista voitti tehtyään Takerille kaksi peräkkäistä "batista bomb"ia. Feudi jatkui "hell in a cell" -ottelulla Survivor Series 2007:ssä. Ottelun aikana Edge palasi ja sotkeutui otteluun iskemällä Undertakeria "Conchairto"lla, liikkeellä, jossa hän asettaa vastustajan pään lattialle terästuolin päälle ja iskee toisella tuolilla päähän. Edge raahasi sitten tajuttoman Batistan Undertakerin päälle ja auttoi näin häntä säilyttämään mestaruutensa.


title: Dave Bautista

text: Edelliset tapahtumat olivat esimakua tulevasta, sillä Edge pääsi Armageddon 2007:ssä "triple threat" -otteluun Batistan ja Undertakerin kanssa Batistan World Heavyweight -mestaruudesta. Tämä tapahtuma johti Batistan kolmannen maailmanmestaruuskauden päättymiseen, kun Edge peitti hänet ja voitti mestaruuden itselleen.


title: Dave Bautista

text: Shawn Michaelsin voitettua Ric Flairin Wrestlemania XXIV:ssä Batista aloitti feudin Michaelsin kanssa, kutsumalla häntä itsekkääksi ja egoistiseksi. Kuitenkaan kumpikaan ei lopulta tuloksena kääntynyt heeliksi, aivan kuten hänen feudissaan Undertakerin kanssa. Kaksikko kohtasi Backlash 2008:ssa, ja Chris Jericho toimi ottelun tuomarina. Michaels voitti teeskentelemällä polvivammaa ja yllättäen tekikin Batistalle "Sweet Chin Music" -finisherinsä. Batista voitti Michaelsin One Night Stand 2008:ssa "Stretcher Match"issa ja feudi päättyi siihen. 23. kesäkuuta Batista siirrettiin "Raw"'hon WWE Draftin seurauksena. Batistasta tuli World Tag Team -mestari kolmannen kerran 4. elokuuta, kun hän muodosti joukkueen John Cenan kanssa Cody Rhodesia ja Ted DiBiasea vastaan, mutta hävisivät mestaruudet takaisin Rhodesille ja DiBiaselle seuraavassa show’ssa. Batista kohtasi Cenan SummerSlamissa ja otti yllättävän voiton. 26. lokakuuta Cyber Sundayssa Batista peittosi Chris Jerichon ja voitti neljännen World Heavyweight -mestaruutensa ottelussa, johon Steve Austin jälleen kerran oli äänestetty tuomariksi. Chris Jericho väitti myöhemmin Raw'ssa tappionsa olevan suurin kusetus WWE:n historiassa ja syytti jopa faneja häviöstään. Jericho sai uusintaottelun, ja viikon päästä Batista menetti mestaruuden hänelle Steel Cage -ottelussa. Batista aloitti sitten feudin WWE:hen juuri palanneen Randy Ortonin kanssa. Survivor Seriesissä Batista pääsi joukkueensa (CM Punk, Kofi Kingston, Matt Hardy ja R-Truth) kapteeniksi kymmenen miehen eliminointiotteluun Randy Ortonin joukkuetta (Shelton Benjamin, William Regal, Cody Rhodes ja Mark Henry) vastaan. Batistan joukkue hävisi ottelun Randy Ortonin tehtyä hänelle RKO:n. Batista ja Orton alkoivat myöhemmin puhua ajoista, jolloin he molemmat olivat Triple H:n johtamassa Evolution-joukkueessa. Kumpikin väitti olevansa joukkueen vahvempi lenkki, ja kiristynyt tunnelma miesten välillä kulminoitui lopulta Armageddon 2008:ssa, jossa Batista voitti Ortonin. Batista oli vähän aikaa poissa WWE:stä loukkaantumisen takia mutta teki virallisen paluun 4. huhtikuuta 2009. Backlashissa Batista oli Triple H:n ja Shane McMahonin kanssa samassa ottelussa Ortonia, DiBiasea ja Rhodesia vastaan. Legacy kuitenkin voitti ottelun Ortonin tehtyä Triple H:lle Punt Kickin. Judgment Dayssa Batistalla oli mestaruusottelu Ortonia vastaan ja voitti sen diskauksella, mutta mestaruus ei vaihtanut omistajaa diskauksen seurauksena. Extreme Rulesissa Batista vei WWE-mestaruuden Ortonilta Steel Cage-ottelussa. Heti seuraavana iltana Rawissa Orton ja legacy hyökkäsivät Batistan kimppuun ja teloivat Batistan käden. Seuraavassa Rawissa Batistalta riistettiin mestaruus koska hän kärsi loukkaantumisesta ja Randy Ortonista tuli jälleenkerran WWE-mestari. Kolme viikkoa myöhemmin Batista oli Raw:n guest host ja määräsi Ortonin Gauntlet otteluun Evan Bournea, Mark Henryä ja Jack Swaggeriä vastaan. Batista palasi RAW:hon syyskuussa ja kertoi siirtyvänsä SmackDowniin. Hänellä oli sinä iltana vielä No Holds Barred ottelu Randy Ortonia vastaan, jonka hän voitti. Hell In A Cell-PPV:ssä hän kohtasi Rey Mysterion kanssa unified tag team mestarit Chris Jerichon ja Big Show’n. He kuitenkin hävisivät ottelun.


title: Dave Bautista

text: WWE Bragging Rightsissa hän oli mukana Fatal-four Way ottelussa, jossa taisteltiin World Heavyweight mestaruudesta. Hallitseva mestari Undertaker kuitenkin säilytti mestaruutensa tehtyään Batistalle Tombstone Piledriverin. Ottelun jälkeen Batista syytti Rey Mysteriota tappiostaan ja hakkasi Mysterion kääntyen Heeliksi. Kaksi viikkoa myöhemmin kerrottiin että Batista kohtaa Rey Mysterion Survivor Seriesissä. Batista voitti tämän ottelun murskaamalla Rey Mysterion, ottelu päättyi kun tuomari päätti että Rey Mysterio ei voi jatkaa ottelua. WWE TLC:ssä Batista sai uusintaottelunn Undertakeria vastaan world heavyweight championshipistä mutta hävisi sen. Batista olisi voittanut mutta Theodore Long tuli ja perui ottelun tuloksen ja käynnisti sen uudelleen joka johti Undertakerin voittoon.


title: Dave Bautista

text: Batistalla oli häkkimatsi Rey Mysteriota vastaan jonka Batista hävisi ja Mysteriosta tuli ykköshaastaja World Heavyweight Championshipille. Batista voitti WWE Championshipin John Cenalta Elimination Chamber 2010:ssä. Batistalla ei olisi pitänyt olla matsia Elimination Chamberissa mutta John Cenan Chamber -matsi voiton jälkeen Mr. McMahon aloitti ottelun joka johti Batistan helppoon voittoon. Batistalla oli matsi Wrestlemania 26:ssä John Cenaa vastaan jonka John Cena voitti. Extreme Rulesissa hänellä oli matsi John Cenaa vastaan Last Man Standing ottelussa mutta Cena voitti ja Batista lopetti WWE-uransa "I quit"-matsin tappion myötä. Eräässä haastattelussa Batista sanoi lähteneensä koska hän ei ollut pitänyt WWE:n kääntymisestä TV-PG programiin (Lapsiystävällisyyteen). Samassa haastattelussa Batista sanoi että hän ei tule lähitulevaisuudessa palaamaan takaisin WWE:n riveihin ennen kuin WWE luopuu TV-PG programista.


title: Dave Bautista

text: Batista palasi WWE:hn tammikuussa 2014. Suorana Monday Night Raw jakson aikana, WWE ilmoitti hänen paluun. Tähti Alberto Del Rio vannoi kaatavansa ja voittavansa Royal Rumble matsin. 26. tammikuuta, Batista voitti vuoden 2014 Royal Rumble matsin. Seuraavassa ppv:ssä Elimination Chamberissa Batista voitti Alberto Del Rion.


title: Dave Bautista

text: Showpainiuransa päättänyt Batista ilmaisi vuonna 2010 halunsa koetella kykyjään MMA:ssa. Hän aloitti harjoittelun ja huhuja Batistan Strikeforceen liittymisestä esiintyi paljon. Batista neuvotteli muun muassa Strikeforcen kanssa ja hän aikoi otella vuoden 2011 alkupuolella. Batista otteli CES MMA -järjestössä 6. lokakuuta 2012 Vince Luceroa vastaan. Batista voitti kamppailun teknisellä tyrmäyksellä ensimmäisessä erässä.Viimeistely ja nimikkoliikkeet


title: Dave Bautista

text: Batistana


title: Dave Bautista

text: Batista Bomb (Sitout powerbomb)


title: Dave Bautista

text: Spear


title: Dave Bautista

text: Spinebuster


title: Dave Bautista

text: Big boot


title: Dave Bautista

text: Diving shoulder block


title: Dave Bautista

text: Ankle lock


title: Dave Bautista

text: Running shoulder attack (Puskee kulmassa olevan vastustajan mahaa olkapäällä)


title: Dave Bautista

text: Running clothesline


title: Dave Bautista

text: Suplex Slam


title: Dave Bautista

text:
Two-handed chokelift
Leviathanina


title: Dave Bautista

text: Belly to back suplex lift muutettuna Running Powerslamiksi


title: Dave Bautista

text: Demon Bomb Sitout powerbomb


title: Dave Bautista

text: Elevated single leg Boston crab


title: Dave Bautista

text: Hammerlock/Armbar yhdistelmä


title: Dave Bautista

text: Okaholma


title: Djavan

text: Djavan (s. 27. tammikuuta 1949 Alagoas, Brasilia) on brasilialainen MPB-laulaja ja -sanoittaja. Djavan yhdistää perinteisiä eteläamerikkalaisia rytmejä populaarimusiikin kanssa.


title: Djavan

text: Djavan syntyi köyhään perheeseen Maceióssa, Koillis-Brasiliassa. Hän muodosti Luz, Som, Dimensão -yhtyeen. 1973 Djavan muutti Rio de Janeiroon ja aloitti laulamisen paikallisissa yökerhoissa. Lukuisiin festivaaleihin osallistumisen jälkeen hän saavutti huomiota ja äänitti albumin "A Voz, o Violão e a Arte de Djavan" 1976. Albumi sisältää laulun "Flor de Lis", josta syntyi yksi hänen tunnetuimmista hiteistä. Myöhemmät albumit sisältävät muita musiikillisia vaikutteita, afrikkalaista musiikkia ja muita perinteisiä hittejä kuten "Açaí", "Sina" ja "Samurai". Hänen tunnetuimpia sävellyksiään ovat "Meu Bem Querer", "Oceano", "Faltando um Pedaço", "Esquinas", "Seduzir", "Pétala", "Lilás", "A Ilha", "Fato Consumado", "Álibi", "Azul", "Cigano" ja "Serrado".


title: Klaus-Jürgen Wrede

text: Klaus-Jürgen Wrede (s. 1963) on saksalainen lautapelisuunnittelija, jonka tunnetuin luomus on muun muassa Spiel des Jahres -palkinnon voittanut "Carcassonne" vuodelta 2000.


title: Klaus-Jürgen Wrede

text: Wrede syntyi vuonna 1963 musiikinopettajien perheeseen Meschedessä. Hän on opiskellut Kölnin yliopistossa musiikkia ja teologiaa. Hän asuu lähellä Kölniä ja opettaa musiikkia ja teologiaa.


title: Vainikkala

text:
Vainikkala on Lappeenrannan kylä. Siellä on Venäjälle suuntautuvan rautatieliikenteen Suomen puolella oleva viimeinen rautatieasema. Matkaa Lappeenrannan keskustasta Vainikkalaan on noin 30 kilometriä.
Vainikkalassa asuu 529 asukasta. Kaupunginosassa on ollut muun muassa kauppa, asiamiesposti, kirjasto, terveysasema ja ravintola. Nykyisin näistä on jäljellä enää ravintola, johon lisätty kaupan lopettamisen jälkeen pieni puoti.


title: Vainikkala

text: Vainikkalassa on myös Telkjärven alue, missä on havaittu 239 lintulajia. Harvinaisempia lintuja ruskosuohaukka, sääksi sekä kaulushaikara.


title: Vainikkala

text: Vainikkalan kylässä ilmestyi kerran kuussa oma lehti "Uutis-Vainikkala", jota sai ostaa irtonumeroina tai tilata kotiin. Viimeinen numero ilmestyi 23.2.2018.


title: Äripäev

text: Äripäev on johtava virolainen talouslehti. Sen omistaa Bonnier. Lehden levikki on noin 17 700 ja lukijoita sillä on noin 93 000. Äripäevin ensimmäinen numero ilmestyi 9. lokakuuta 1989.


title: Vuoden eteläkarjalainen kylä

text: Vuoden eteläkarjalainen kylä on KyläIdus-tapahtumassa vuosittain annettava kunnianimitys kylätoiminnassa aktiiviseksi osoittautuneelle Etelä-Karjalan kylälle. Tapahtuman järjestää Etelä-Karjalan kylät ry.


title: Vuoden eteläkarjalainen kylä

text: Vuoden eteläkarjalaiseksi kyläksi valitut:


title: Batista

text: Batista voi tarkoittaa seuraavia henkilöitä:


title: HOTOL

text: HOTOL (Horizontal Take-off and Landing Satellite Launcher) oli englantilainen avaruussukkula-konsepti 1980-luvun puolivälissä.


title: HOTOL

text: HOTOLin piti olla 62 m pitkä ja kärkiväliltään 19,7-metrinen. Sen paino oli 196 000 kg. Hyötykuorma matalalle kiertoradalle olisi ollut 7000 kg.


title: HOTOL

text: Se oli Englannin tarjous eurooppalaiseksi sukkulaksi, mutta ESA valitsi Ranskan CNESin kehittämän Hermès-sukkulan kehitettäväksi, joka sekään ei edennyt koekappaleen rakennusvaiheeseen.


title: HOTOL

text: Hotolilla oli vakausongelmia koska moottorit oli sijoitettu perään ja poltoainetankit eteen; Polttoainetankkien tyhjennyttyä painopiste oli aivan liian takana.


title: Wir sind Helden

text: Wir sind Helden on saksalainen vuonna 2000 perustettu poprock-yhtye. Yhtye on kotoisin Hampurista, mutta muutti myöhemmin Berliiniin.


title: Wir sind Helden

text: Wir sind Heldenin solisti, Judith Holofernes, esiintyi jo ennen yhtyeen perustamista klubeilla ja julkaisi jopa sooloalbumin „Kamikazefliege“. Etsiessään muusikkoja säestäjieksieen hän tapasi vuonna 2000 Popkurs Hamburgissa yhtyeen rumpalin Pola Royn ja kitaristi/kosketinsoittaja Jean-Michel Touretten.


title: Wir sind Helden

text: Yhtye esiintyi aluksi nimellä Judith Holofernes . Basisti Mark Tavassol liittyi myöhemmin Pola Royn suosituksesta joukkoon, joka tuolloin esiintyi nimellä „Helden“. Myöhemmin nimi muuttui nykyisekseen „Wir sind Helden“, koska nimi "Helden" oli jo varattu toiselle yhtyeelle. Nimen oli tarkoitus tuoda mieliin David Bowien single "Heroes".


title: Wir sind Helden

text:
Vuonna 2002 tuottaja Patrik Majer löysi yhtyeen kykyillasta, minkä jälkeen julkaistiin ensimmäinen single "Guten Tag", jota julkaistiin 3000 kappaletta ja se soi julkaisunsa jälkeen säännöllisesti berliiniläisillä radioasemilla ja nousi lopulta myös saksalaisille singlelistoille.
Vuonna 2003 julkaistiin ensimmäinen albumi "Die Reklamation“, joka nousi ensimmäisellä viikolla sijalle kuusi saksan albumilistalla ja oli korkeimmillaan sijalla kaksi.


title: Wir sind Helden

text: 2005 julkaistu toinen albumi "Von hier an blind“ nousi ensimmäiselle sijalle sekä Saksassa että Itävallassa ensimmäisellä viikollaan. Myös single "Die Reklamation“ nousi listoille ja oli myös vuonna 2005 sijalla 38. Yhteensä kahta ensimmäistä levyä myytiin Saksassa yli 1,2 miljoonaa kappaletta. Yhtye haki myös menestystä saksankielisten markkinoiden ulkopuolelta ja käänsikin muutamia kappaleitaan esimerkiksi japaniksi, ranskaksi ja englanniksi.


title: Wir sind Helden

text: 25. toukokuuta 2007 julkaistiin yhtyeen kolmas albumi "Soundso“, joka nousi viikossa Saksassa ja Itävallassa listasijalle kaksi. "Endlich ein Grund zur Panik“ julkaistiin jo etukäteen 27. huhtikuuta ja levyn toinen singlejulkaisu oli 6. kesäkuuta julkaistu "Soundso"..


title: Wir sind Helden

text: 2008 ilmestyi „Wir sind Helden - Informationen zu Touren und anderen Einzelteilen. Ein Wir sind Helden-Tagebuch“.


title: Wir sind Helden

text: Wir sind Helden esiintyi Berliinin Live 8 -konsertissa heinäkuussa 2005.


title: Sonne

text: Sonne () on Rammsteinin yhdeksäs single. Sille on tehty myös musiikkivideo, joka on tehty Lumikin ja seitsemän kääpiön pohjalle.


title: Coloris

text: Coloris on suomalaisen Signum Victoriaen kehittämä "Columns"-klooni, joka julkaistiin Amigalle vuonna 1990. Myöhemmin peli käännettiin Atari ST:lle.


title: Coloris

text: "Coloriksessa" putoilee kolmen palan kokoisia palikoita kuiluun, ja pelaajan tehtävänä on yrittää välttää kuilun täyttyminen. Putoavaa palikkaa voi "Tetriksen" tapaan ohjata sivuttaissunnassa, mutta sitä ei voi kääntää, vaan ainoastaan palikan ruutujen värien järjestystä pystyy vaihtamaan. Värit määräytyvät sattumanvaraisesti viiden perusvärin valikoimasta. Palikkaa ohjaamalla ja värien järjestystä vaihtamalla on tarkoitus saada saman väriset ruudut kosketuksiin. Jos kolme saman väristä ruutua osuu vierekkäin, kyseiset ruudut poistuvat. Bonuspisteitä saa, jos onnistuu poistamaan kerralla enemmän palikoita, ja on myös mahdollista saada jokeri, jossa kaikki palikat ovat samanvärisiä.


title: Coloris

text: Pelin julkaisi enimmäkseen freeware-ohjelmien postimyyntiin keskittynyt yritys nimeltä Avesoft. Pelin hinta oli kaupassa halpapelin ja täyshintaisen väliltä. Myöhemmin sitä alettiin myydä halpapelinä Avesoftin postimyynnin kautta. Peliä ei yritetty myydä ulkomailla oikeustaistelun pelossa, koska Segan "Columns"-peli muistutti liikaa "Colorista".


title: Coloris

text: Alkumusiikista vastaa paremmin "Walkman" nimimerkillä tunnettu varsin nimekäs tuon ajan norjalainen demoskene-muusikko Tor Bernard Gausen. Myöhemmin samana vuonna kappaletta käytettiin lähes samassa muodossa Budbrain -ryhmän kuuluisassa "Budbrain Megademossa". Demossa tuon kappaleen tekijäksi on ilmoitettu "unknown" (tuntematon).


title: Coloris

text: Tekijätiimin nimeksi on mainittu Signum Victoriae


title: Coloris

text: Jukka Tapanimäki arvioi "Coloriksen" myönteisesti "MikroBitissä".


title: Coloris

text: Ruotsalainen "Datormagazin" -lehti antoi pelille 8/10 arvostelussaan (huom: kuva on pelistä "Wild Streets").


title: Coloris

text: Saksankielinen "Amiga Joker" -lehti antoi pelille 80% arvostelussaan.


title: Joe Slovo

text: Joe Slovo (alun perin "Yossel Mashel Slovo", 23. maaliskuuta 1926 – 6. tammikuuta 1995) oli eteläafrikkalainen poliitikko ja apartheidia vastustanut aktivisti. Slovo toimi pitkään Etelä-Afrikan kommunistisen puolueen johtajana ja Umkhonto we Sizwen esikuntapäällikkönä. Slovon vaimo Ruth First oli yksi apartheidin vaistaisen taistelun pääideologeja.


title: Joe Slovo

text: Slovo syntyi Obeliain kaupungissa Liettuassa ja muutti juutalaisten vanhempiensa kanssa Etelä-Afrikkaan kahdeksanvuotiaana.


title: Slættaratindur

text: Slættaratindur on vuori Eysturoylla, Färsaarilla. Se kohoaa 880 metrin korkeuteen merenpinnan yläpuolella ja on siten Färsaarten korkein kohta.


title: Slættaratindur

text: Slættaratindur sijaitsee Eiðin, Gjógvin ja Funningurin kylien välissä. Se on yksi Färsaarten kymmenestä yli 800 metriä korkeasta vuoresta, ja saarten toiseksi korkein huippu, Gráfelli (856 m) sijaitsee aivan sen koillispuolella.


title: Brendan

text: Pyhä Brendan (noin 484 – noin 577) oli irlantilainen apotti. Hän on yksi ”Irlannin kahtenatoista apostolina” tunnetuista 500-luvulla eläneistä luostaripyhimyksistä. "Navigatio Sancti Brendani Abbatis" -nimisen latinankielisen matkakuvauksen mukaan Brendan harrasti innokkaasti merenkulkua Atlantilla ja löysi lännestä ”siunattujen saaret”, iiriksi "Tír na nÓg".


title: Brendan

text: "Navigatio Sancti Brendani Abbatis" on useimpien tutkijoiden mukaan uskonnollinen allegoria. Kiistellyn teorian mukaan kuvaus matkasta ”siunattujen saarille” pohjautuisi kuitenkin Pohjois-Amerikkaan tehtyyn löytöretkeen. Tämän teorian mukaan Brendan olisi päätynyt Newfoundlandiin kulkiessaan Färsaarten, Islannin ja Grönlannin kautta – siis samoja reittejä pitkin, joita viikingit purjehtivat vuosisatoja myöhemmin. Teorian mukaan matkakertomuksessa kuvatut ihmeelliset näyt viittaisivat Pohjois-Atlantin luonnonilmiöihin, kuten jäävuoriin ja islantilaisen tulivuoren purkautumiseen. Vuosina 1976–1977 purjehtija Tim Severin todisti, että Pohjois-Atlantti on teoriassa mahdollista ylittää muinaisirlantilaisella "curragh"-nahkaveneellä. Mitään konkreettisia todisteita Brendanin käynnistä Amerikassa ei kuitenkaan ole.


title: Adriaan Vlok

text: Adriaan Johannes Vlok (s. 11. joulukuuta 1937 Kapkaupunki) on eteläafrikkalainen Kansallispuolueen poliitikko ja entinen lain ja järjestyksen (1986–1991) sekä vankeinhoitoasioiden (1991–1994) ministeri. Lain ja järjestyksen ministerinä toimiessaan Vlokin tehtäviin kuului apartheidin vastaisen vastarinnan kukistaminen ja hän vastasi arviolta 30 000 poliittisen aktivistin pidättämisestä. Vuonna 1988 hän rajoitti 17 kansalaisjärjestön, muun muassa UDF:n ja Vapauttakaa Mandela-kampanjan toimintaa. Vlok toimi vuonna 1990 hallituksen ANC:n kanssa neuvotelleessa lähetystössä ja myöhemmin neuvotteli myös Afrikaner Weerstandsbewegingin kanssa maan kiristyvästä poliittisesta tilanteesta yrittäen estää maan äärioikeiston aseellisen kapinan.


title: Adriaan Vlok

text: Vuonna 1998 Vlok todisti Etelä-Afrikan Totuuskomissiossa, että presidentti Frederik de Klerk tiesi maanlaajuisesta pommikampanjasta, jonka tarkoituksena oli ANC:n aseman horjuttaminen ja anoi armahdusta.


title: Irene Grandi

text: Irene Grandi (s. 6. joulukuuta 1969, Firenze) on italialainen laulaja.


title: Irene Grandi

text: Grandi syntyi Firenzessä ja osallistui vuoden 1994 San Remon musiikkifestivaaliin kappaleella "Fuori". Hänen ensimmäinen albuminsa oli "Irene Grandi", jonka materiaalia olivat hänen lisäkseen työstäneet Eros Ramazzotti ja Jovanotti. Hänen toinen albuminsa ilmestyi vuonna 1995.


title: Irene Grandi

text: Irene Grandi esiintyi Rooman Live 8 -konsertissa heinäkuussa 2005. Hän osallistui myös San Remon musiikkifestivaaliin 2000 ja lauloi Hector Zazoun levyllä "Strong Currents" (2003).


title: Veikko Leppänen

text: Veikko Leppänen (29. heinäkuuta 1918 Käkisalmi – 11. joulukuuta 1969) oli suomalainen kuvanveistäjä, joka teki useita realistisia patsaita.


title: Totuuskomissio

text:
Totuus- ja sovintokomissio () oli Etelä-Afrikassa toiminut oikeusistuimen kaltainen elin, jonka perusti maan kansallisen yhtenäisyyden hallitus vuonna 1995 selvittämään apartheidin aikaisia rikoksia. Totuus- ja sovintokomissio koostui armahdus-, korvaus- ja rehabilitaatio- sekä ihmisoikeusrikkomuskomiteoista. Komissio kuuli rikoksen uhriksi joutuneiden todistuksia ja poliittisista syistä rikoksia tehneet saattoivat anoa komissiolta armahdusta täydellistä rehellistä tunnustusta vastaan. Totuus- ja sovintokomissiolla oli keskeinen asema Etelä-Afrikan muutoksessa demokraattiseksi valtioksi ja Totuus- ja sovintokomissiota, joistakin puutteista huolimatta, pidetään yleisesti onnistuneena yrityksenä selvittää maan traumaattista poliittista historiaa.
Totuus- ja sovintokomissio piti päämajaa Kapkaupungissa ja sen puheenjohtajana toimi Nobelin rauhanpalkinnolla palkittu Etelä-Afrikan anglikaanisen kirkon emeritusarkkipiispa Desmond Tutu.Lisäksi Totuus- ja sovintokomission jäseniä olivat muun muuassa Alex Boraine (varapuheenjohtaja), Sisi Khampepe, Wynand Malan, ja Emma Mashinini.


title: Totuuskomissio

text: Totuus- ja sovintokomission perusti Kansallisen yhtenäisyyden hallitus vuonna 1995 selvittämään apartheidin aikana tapahtuneita ihmisoikeusrikkomuksia konfliktin kaikkien osapuolien taholta. Se perustui vuonna saman vuonna säädettyyn "Promotion of National Unity and Reconciliation Actiin" ().


title: Totuuskomissio

text: Ihmisoikeusrikkomuskomitea (, HRV) tutki vuosien 1960 ja 1994 välisenä aikana tapahtuneita ihmisoikeusrikkomuksia Totuus- ja sovintokomission saamien lausuntojen perusteella. Komitea pyrki selvittämään rikkomusten uhrien henkilöllisyyden, nykytilanteen ja heidän kärsimänsä vahingon luonteen ja laajuuden. Lisäksi komitea pyrki selvittämään oliko ihmioikeusrikkomus valtion tai muun organisaation, ryhmän tai yksilön järjestelmällisen suunnittelun tulosta. Ihmisoikeusrikkomusten uhrit ohjattiin tämän jälkeen korvaus- ja rehabilitaatiokomitealle.


title: Totuuskomissio

text: Korvaus- ja rehabilitaatiokomitea (, R & R) pyrki tarjoamaan ihmisoikeusrikkomusten uhreille tukea palauttaakseen heidän kunniansa sekä toimimaan uhrien, heidän perheittensä ja yhteisöjensä rehabilitoimiseksi. Etelä-Afrikan parlamentin perustaman presidentin rahaston sekä yksityisten lahjoittajien avulla uhreille pyrittiin maksamaan myös kiirellisiä väliaikaisia korvauksia maan presidentin asettamien säännösten mukaisesti.


title: Totuuskomissio

text: Armahduskomitean (, AC) tehtäviin kuului "Kansallisen yhtenäisyyden ja sovinnon edistämislain" mukaisesti käsitellä ihmisoikeusrikkomuksiin syyllistyneiden henkilöiden armahdushakemuksia. Lain perusteella hakijoilla oli oikeus pyytää armahdusta mistä tahansa teosta, laiminlyönnistä tai rikoksesta, joka oli tehty poliittisista syistä 1. maaliskuuta 1960 ja 11. maaliskuuta 1994 välisenä aikana. Hyväksytty hakemus suojeli hakijaa kaikelta kyseiseen tekoon liittyviltä oikeustoimilta.


title: China Aerospace Corporation

text: China Aerospace Corporation (CASC) on Kiinan kansantasavallan avaruustoiminnan teollinen osuus.


title: China Aerospace Corporation

text: CASC-yhtymässä on ainakin 140 liiketoiminta- ja tutkimusyksikköä. Sen työvoimana on 103 000 työntekijää, joista 41 000 on erikoiskoulutettuja ja 1300 tutkijoita.